Blaze7451/Wiki-th-20250601 huggingface dataset:
ระนาดเอกเหล็ก

ระนาดเอกเหล็ก
ระนาดเอกเหล็ก เป็นเครื่องดนตรีที่ประดิษฐ์ขึ้นในสมัยรัชกาลพระบาทสมเด็จพระจอมเกล้าเจ้าอยู่หัว แต่เดิมลูกระนาดทำด้วยทองเหลือง จึงเรียกกันว่า ระนาดทอง ในเวลาต่อมาได้มีการประดิษฐ์ลูกระนาดด้วยเหล็ก ระนาดเอกเหล็กมีจำนวน 20 หรือ 21 ลูก โดยวางไว้บนรางที่มีไม้ระกำวางพาดไปตามของราง ก็อาจใช้ผ้าพันไม้แล้วนำมารองลูกระนาดก็ได้ ลูกต้น ของระนาดเอกเหล็กมีขนาด 23.5 ซม. กว้างประมาณ 5 ซม. ลดหลั่นขึ้นไปจนถึงลูกยอดที่มีขนาด 19 ซม. กว้างประมาณ 4 ซม. รางของระนาดเอกเหล็กนั้น ทำเป็นรูปสี่เหลี่ยม มีเท้ารองรับไว้ทั้ง 4 ด้านหรืออาจใส่ลูกล้อเพื่อสะดวกในการขนย้ายก็ได้
ระนาดเอกเหล็กบรรเลงเหมือนระนาดเอกทุกประการ เพียงแต่ไม่ได้ทำหน้าที่ผู้นำ

**อ้างอิง**
  แนะนำเครื่องดนตรีไทย date=2008-03-07  จากเว็บดนตรีไทย.คอม
หมวดหมู่:เครื่องดนตรีไทย
หมวดหมู่:เครื่องเพอร์คัชชัน
ระนาดทุ้มเหล็ก

ระนาดทุ้มเหล็ก
ระนาดทุ้มเหล็ก เป็น เครื่องดนตรีไทย ที่พระบาทสมเด็จพระปิ่นเกล้าเจ้าอยู่หัว ในรัชกาลที่ 4 มีพระราชดำริให้สร้างขึ้น ลูกระนาดทำอย่างเดียวกับ ระนาดเอกเหล็ก ระนาดทุ้มเหล็กมีจำนวน 16 หรือ 17 ลูก ลูกต้นยาวประมาณ 35 ซม. กว้างประมาณ  6 ซมและลดหลั่นลงไปจนถึงลูกยอดซึ่งยาวประมาณ 29 ซม. กว้างประมาณ 5.5 ซม. ตัวรางระนาดยาวประมาณ 1 เมตร ปากราง กว้างประมาณ 20 ซม. มีชานยื่นออกไปสองข้างราง ถ้านับส่วนกว้างรวมทั้งชานทั้งสองข้างด้วย รางระนาดทุ้มเหล็กจะกว้าง ประมาณ 36 ซม. มีเท้ารองติดลูกล้อ 4 เท้า เพื่อให้เคลื่อนที่ไปมาได้สะดวก ตัวรางสูงจากพื้นถึงขอบบนประมาณ 26 ซม. ระนาด ทุกชนิดที่กล่าวมานั้น จะใช้ไม้ตี 2 อัน
ระนาดทุ้มเหล็กทำหน้าที่เดินทำนองคล้ายฆ้องวงใหญ่ เพียงแต่เดินทำนองห่างกว่าและคีย์เสียงจะต่ำกว่าและใหญ่กว่าฆ้องวงใหญ่
ระนาดทุ้มเหล็ก ใช้บรรเลงใน วงปี่พาทย์เครื่องใหญ่ วงปี่พาทย์มอญเครื่องใหญ่ วงมโหรีเครื่องใหญ่

**อ้างอิง**
  แนะนำเครื่องดนตรีไทย date=2008-03-07  จากเว็บดนตรีไทย.คอม
หมวดหมู่:เครื่องดนตรีไทย
หมวดหมู่:เครื่องเพอร์คัชชัน
พิณเพียะ

พิณเปี๊ยะ หรือ พิณเพียะ เป็นเครื่องดนตรีพื้นเมืองล้านนาชนิดหนึ่ง เป็นเครื่องดนตรีประเภทดีด ลักษณะของพิณเปี๊ยะมีคันทวนยาวประมาณ 1 เมตรเศษ ตอนปลายคันทวนทำด้วยเหล็กทองเหลืองเรียกว่าหัวพิณเปี๊ยะ สำหรับใช้เป็นที่พาดสาย ใช้สายทองเหลืองเป็นพื้น สายทองเหลืองนี้จะพาดผ่านสลักตรงกะลาแล้วต่อไปผูกกับสลักตรงด้านซ้าย สายของพิณเปี๊ยะมีทั้ง 2 สายและ 4 สาย กะโหลกของพิณเปี๊ยะทำด้วยเปลือกน้ำเต้าตัดครึ่งหรือกะลามะพร้าว ก็ได้ เวลาดีด ใช้กะโหลกประกบติดกับหน้าอก ขยับเปิดปิดให้เกิดเสียงตามต้องการ เช่นเดียวกับพิณน้ำเต้าของภาคกลาง 
ในสมัยก่อนชาวเหนือมักจะใช้พิณเปี๊ยะดีดคลอกับการขับลำนำในขณะที่ไปเที่ยวสาว พิณเปี๊ยะไม่ได้รับความนิยมเท่าที่ควรเพราะเป็นเครื่องดนตรีที่เล่นยาก แต่ในปัจจุบันมีการประยุกต์เข้ากับดนตรีร่วมสมัย บรรเลงรวมกับสะล้อ ซึง 

**อ้างอิง**
  พิณจากเว็บดนตรีไทย.คอม date=2007-02-19 
หมวดหมู่:เครื่องดนตรีไทยภาคเหนือ
หมวดหมู่:เครื่องสาย
โทน

โทนชาตรี
โทนมโหรีกับรำมะนา
โทน เป็นชื่อของเครื่องหนัง ที่ขึงหนังหน้าเดียว มีสายโยงเร่งเสียงจากขอบหนังถึงคอ มีหางยื่นออกไปและบานปลาย มีชื่อเรียกคู่กันว่า โทนทับ โดยลักษณะรูปร่างนั้น โทนมีชื่อเรียกกันได้ตามรูปร่างที่ปรากฏ 2 ชนิด คือ โทนชาตรี และ โทนมโหรี
โทนชาตรีนั้น ตัวโทนทำด้วยไม้ขนุน ไม้สัก หรือ ไม้กะท้อนมีขนาดปากกว้าง 17 ซม. ยาวประมาณ 34 ซม. มีสายโยงเร่งเสียงใช้หนังเรียด ตีด้วยมือข้างหนึ่ง ส่วนอีกมือหนึ่งคอยปิดเปิด ปลายหางที่เป็นปากลำโพง ช่วยให้เกิดเสียงต่าง ๆ ใช้สำหรับ บรรเลงประกอบการแสดงละครชาตรี และหนังตะลุง และตีประกอบจังหวะในวงปี่พาทย์ หรือวงเครื่องสาย หรือวงมโหรีที่เล่นเพลงภาษาเขมร หรือ ตะลุง
ส่วนโทนมโหรีนั้น ตัวโทนทำด้วยดินเผา ด้านที่ขึงหนังโตกว่า โทนชาตรี ขนาดหน้ากว้างประะมาณ 22 ซม. ยาวประมาณ 38 ซม. สายโยงเร่งเสียงใช้หวายผ่าเหลาเป็นเส้นเล็กหรือใช้ไหมฟั่นเป็นเกลียว ขึ้นหนังด้วยหนังลูกวัว หนังแพะ หนังงูเหลือม หรือหนังงูงวงช้าง ใช้สำหรับบรรเลงคู่กับรำมะนา โดยตีขัดสอดสลับกัน ตามจังหวะหน้าทับ

**อ้างอิง**
  แนะนำเครื่องดนตรีไทยจากเว็บดนตรีไทย.คอม date=2008-04-08 
หมวดหมู่:เครื่องดนตรีไทย
หมวดหมู่:กลอง
รำมะนา

รำมะนา (มลายู: Rebana)  เป็นกลองที่ขึงหนังหน้าเดียว หน้ากลองที่ขึงหนังผายออก ตัวกลองสั้น รูปร่างคล้ายชามกะละมัง มีอยู่ 2 ชนิด คือ "รำมะนามโหรี" และ "รำมะนาลำตัด"
รำมะนามโหรี มีขนาดเล็ก หน้ากว้างประมาณ 26 ซม. ตัวรำมะนายาว ประมาณ 7 ซม. หนังที่ขึ้นหน้าตรึงด้วยหมุดโดยรอบ จะเร่งหรือลดเสียงให้สูงต่ำไม่ได้ แต่มีเชือกเส้นหนึ่งที่เรียกว่า สนับ สำหรับหนุนข้างในโดยรอบ ช่วยทำให้เสียงสูงได้ บรรเลงใช้ตีด้วยฝ่ามือคู่กับโทนมโหรี
ส่วน รำมะนาลำตัด มีขนาดใหญ่ หน้ากว้างประมาณ 48 ซม. ตัวรำมะนายาวประมาณ 13 ซม. ขึ้นหนังหน้าเดียว โดยใช้เส้นหวายผ่าซีกโยงระหว่างขอบปน้ากับวงเหล็กซึ่งรองก้นใช้เป็นขอบ ของตัวรำมะนา และใช้ลิ่มหลาย ๆ อันตอกเร่งเสียงระหว่างวงเหล็กกับก้นรำมะนา รำมะนาชนิดนี้เข้าใจว่าได้แบบอย่างมาจากชวาและเข้ามาแพร่หลายในสมัยรัชกาลที่ 5 ใช้ประกอบการเล่นลำตัดและลิเกลำตัด ในการประกอบการเล่นลำตัดนั้นจะใช้รำมะนากี่ลูกก็ได้ โดยให้คนตีนั่งล้อมวงและเป็นลูกคู่ร้องไปด้วย

**อ้างอิง**
  แนะนำเครื่องดนตรีไทย date=2008-04-08  จากเว็บดนตรีไทย.คอม
หมวดหมู่:เครื่องดนตรีไทย
หมวดหมู่:กลอง
บุหรี่

บุหรี่สมัยใหม่สองมวน โดยมวนบนถูกจุดและเผาไหม้ไปแล้ว
บุหรี่หมายถึงทรงกระบอกที่ภายในบรรจุวัตถุติดไฟ ซึ่งส่วนใหญ่คือใบยาสูบ ห่อด้วยกระดาษบาง เพื่อใช้สำหรับการสูบบุหรี่ บุหรี่นั้นจุดที่ปลายฝั่งหนึ่งซึ่งจะเกิดการเผาไหม้โดยช้าโดยปราศจากเปลวเพลิง (smolder) ทำให้ควันจากบุหรี่ถูกดูดกลืนเข้าไปผ่านทางปากจากปลายอีกฝั่งหนึ่ง การสูบบุหรี่เป็นวิธีการบริโภคใบยาสูบที่เป็นที่นิยมมากที่สุด บุหรี่ต่างจากซิการ์ด้วยลักษณะของบุหรี่ที่มักมีขนาดเล็กกว่า มักใช้ใบยาสูบที่ผ่านกระบวนการแล้ว และวิธีการห่อด้วยกระดาษซึ่งมักเป็นสีขาว บุหรี่ส่วนใหญ่ในยุคสมัยใหม่มีไส้กรอง ซึ่งไม่ได้ส่งผลต่อการกรองสารเคมีอันตรายและสารก่อมะเร็ง
รูปแบบที่เก่าแก่ที่สุดของบุหรี่มีลักษณะคล้ายกันกับซิการ์ซึ่งถือกำเนิดมาก่อนบุหรี่ มีหลักฐานปรากฏการสูบบุหรี่ในเม็กซิโกและอเมริกากลางย้อนไปถึงอย่างน้อยศตวรรษที่ 9 ในรูปของท่อเพื่อสูบควัน อารยธรรมมายาและแอซเท็กสูบใบยาสูบและสารมีฤทธิ์กระตุ้นระบบประสาทเพื่อประโยชน์ในพิธีกรรมทางศาสนา ในภาพแกะสลักโบราณมักปรากฏผู้นำศาสนาหรือเทพเจ้าสูบบุหรี่ ภายในทศวรรษ 1830 บุหรี่ได้เข้ามาถึงฝรั่งเศสและได้รับชื่อเรียกว่า cigarette ซึ่งคำนี้ต่อมาถ่ายทอดไปในภาษาอังกฤษในทศวรรษ 1840s
เป็นที่ทราบกันทั่วไปว่าบุหรี่มีผลกระทบต่อสุขภาพ อันตรายเหล่านี้เกิดมาจากสารเคมีอันเป็นพิษจำนวนมากที่พบในใบยาสูบตามธรรมชาติ ไปจนถึงที่เกิดขึ้นในควันจากการเผาไหม้ของใบยาสูบ สารเคมีนิโคติน ซึ่งเป็นสารมีฤทธิ์ต่อระบบประสาทตัวหลักในบุหรี่ มีฤทธิ์ทำให้เกิดการเสพติดอย่างรุนแรงซึ่งทำให้เกิดการเสพติดบุหรี่ เช่นเดียวกับยาเสพติด บุหรี่ "ถูกสร้างมาเพื่อให้เสพติด" (strategically addictive) โดยมีคุณสมบัติความเสพติดเป็นองค์ประกอบหลักในแผนธุรกิจของผู้ผลิตบุหรี่ ผู้สูบบุหรี่ราวครึ่งหนึ่งเสียชีวิตจากสาเหตุที่เกี่ยวเนื่องมาจากการสูบบุหรี่ การสูบบุหรี่เป็นพิษต่อแทบทุกอวัยวะของร่างกาย และโดยส่วนมากนำไปสู่โรคที่ส่งผลต่อหัวใจ ตับ ปอด นอกจากนี้ บุหรี่ยังเป็นปัจจัยเสี่ยงสำคัญต่อการเกิดหัวใจล้มเหลว, โรคหลอดเลือดสมอง, โรคถุงลมโป่งพองเรื้อรัง (COPD) และมะเร็ง

**อ้างอิง**

หมวดหมู่:ยาเสพติด
6 กันยายน

วันที่ 6 กันยายน เป็นวันที่ 249 ของปี (วันที่ 250 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 116 วันในปีนั้น

**เหตุการณ์**
 พ.ศ. 2065 (ค.ศ. 1522) - เรือวิกตอเรีย นำฆวน เซบัสเตียน เอลกาโน และผู้รอดชีวิต 17 คน จาก 265 คนที่เดินทางไปกับเฟอร์ดินานด์ มาเจลลัน กลับถึงสเปน นับเป็นเรือลำแรกที่ประสบความสำเร็จในการเดินเรือรอบโลก- พ.ศ. 2498 (ค.ศ. 1955) - ชาวตุรกีบุกโจมตีชนกลุ่มน้อยชาวกรีกในอิสตันบูล ประเทศตุรกี ระหว่างเหตุการณ์การสังหารหมู่ที่อิสตันบูล- พ.ศ. 2558 (ค.ศ. 2015) - เซี่ยงไฮ้ทาวเวอร์เปิดใช้งานเป็นครั้งแรก

**วันเกิด**
 พ.ศ.2381 (ค.ศ.1838)- พระเจ้าวรวงศ์เธอ พระองค์เจ้ายอดยิ่งยศ บวรราโชรสรัตนราชกุมาร (กรมพระราชวังบวรวิไชยชาญ :วังหน้าคนสุดท้าย)- พ.ศ. 2421 (ค.ศ. 1878) - พระเจ้าวรวงศ์เธอ กรมหมื่นอนุพงษ์จักรพรรดิ์ (สิ้นพระชนม์ 14 กรกฎาคม พ.ศ. 2475)- พ.ศ. 2435 (ค.ศ. 1892) - ชิต บุรทัต กวีสมัยรัชกาลที่ 6 ผู้แต่งสามัคคีเภทคำฉันท์
*พ.ศ. 2506 (ค.ศ. 1963) - คาเรน ไดแอน บอลด์วิน นักแสดง นางงามชาวแคนาดา- พ.ศ. 2510 (ค.ศ. 1967) - เมซี่ เกรย์ นักร้องชาวอเมริกัน- พ.ศ. 2512 (ค.ศ. 1969) - โนริโอะ โอมูระ อดีตนักฟุตบอล และผู้จัดการทีมชาวญี่ปุ่น- พ.ศ. 2513 (ค.ศ. 1970) - เบญจพล เชยอรุณ นักร้อง นักแสดงชาวไทย- พ.ศ. 2515 (ค.ศ. 1972) - อิดริส เอลบา นักแสดงชาวอังกฤษ/อเมริกัน- พ.ศ. 2516 (ค.ศ. 1973) - เกร็ก รูเชดสกี นักเทนนิสชาวอังกฤษ (เกิดในแคนาดา)- พ.ศ. 2517 (ค.ศ. 1974) - ทิม เฮนแมน นักเทนนิสชาวอังกฤษ- พ.ศ. 2519 (ค.ศ. 1976) - 
** จักรพงศ์ สิริริน มือเบสของวง พาราด็อกซ์
** เอียน แอชบี นักฟุตบอลชาวอังกฤษ- พ.ศ. 2520 (ค.ศ. 1977) - คาทาลิน โนวัก ประธานาธิบดีฮังการีคนที่ 6- พ.ศ. 2521 (ค.ศ. 1978) - โฮะมะเระ ซะวะ นักกีฬาฟุตบอลหญิงระดับอาชีพชาวญี่ปุ่น- พ.ศ. 2526 (ค.ศ. 1983) - สตีเฟน เคลลี นักฟุตบอลชาวไอร์แลนด์เหนือ- พ.ศ. 2527 (ค.ศ. 1984) - 
** เยาวภา บุรพลชัย นักเทควันโด
** สรรัศมิ์ อัศวลาภสกุล - พ.ศ. 2530 (ค.ศ. 1987) - บรูนู โมเรย์รา นักฟุตบอลชาวโปรตุเกส- พ.ศ. 2531 (ค.ศ. 1988) - นิธิดล ป้อมสุวรรณ นักแสดงชาวไทย- พ.ศ. 2532 (ค.ศ. 1989) - สุทิวัส หงส์พูนพิพัฒน์ ผู้ประกาศข่าว พิธีกร และนายแบบชาวไทย- พ.ศ. 2533 (ค.ศ. 1990) - 
** หลี่ อี้ถง นักแสดงหญิงชาวจีน
** ฮา มินอู นักร้องชาวเกาหลีใต้- พ.ศ. 2537 (ค.ศ. 1994) - 
** พัชชา พูนพิริยะ นักแสดงชาวไทย นักจัดรายการวิทยุ
** อรเณศ ดีคาบาเลส นักแสดงและนักกีฬาแบดมินตันชาวไทย- พ.ศ. 2544 (ค.ศ. 2001) - เทอร์เรนซ์ คลาร์ก นักบาสเก็ตบอลชาวอเมริกัน (เสียชีวิต 22 เมษายน พ.ศ. 2564)- พ.ศ. 2549 (ค.ศ. 2006) - เจ้าชายฮิซะฮิโตะแห่งญี่ปุ่น

**วันถึงแก่กรรม**
 พ.ศ. 2520 (ค.ศ. 1977) - ทองใบ รุ่งเรือง นักร้องลูกทุ่งชาวไทย (เกิด 25 กันยายน พ.ศ. 2463)- พ.ศ. 2541 (ค.ศ. 1998) - อากิระ คุโรซาวา ผู้กำกับภาพยนตร์ชาวญี่ปุ่น (เกิด 23 มีนาคม พ.ศ. 2452)
*พ.ศ. 2542 (ค.ศ. 1999) - ห้างทอง ธรรมวัฒนะ ส.ส.พรรคประชากรไทย (เกิด 20 พฤษภาคม พ.ศ. 2492)
*พ.ศ. 2548 (ค.ศ. 2005) - หม่อมเจ้าดวงจิตร จิตรพงศ์ (ประสูติ 26 กันยายน พ.ศ. 2451)
*พ.ศ. 2553 (ค.ศ. 2010) - อภิชาติ ชูสกุล นักแสดงและผู้ช่วยผู้กำกับชาวไทย (เกิด พ.ศ. 2499)
*พ.ศ. 2564 (ค.ศ. 2021) - พระพุทธิสารโสภณ (เดช กตปุญฺโญ) อดีตเจ้าอาวาสวัดมัชฌันติการาม (เกิด 25 พฤศจิกายน พ.ศ. 2493)

**วันสำคัญและวันหยุดเทศกาล**
 เอสวาตินี - วันประกาศเอกราช- วันต่อต้านคอร์รัปชันแห่งชาติ

**แหล่งข้อมูลอื่น**
  BBC: On This Day-  Today in History: September 6 date=2005-03-09 
กันยายน 06
หมวดหมู่:กันยายน
Saikano อาวุธสุดท้ายคือเธอ

Saikano อาวุธสุดท้ายคือเธอ (Saishū Heiki Kanojo) (She, the Ultimate Weapon) หรือที่รู้จักกันในชื่อย่อว่า ไซคาโนะ (ย่อจากชื่อเรื่อง ไซชูเฮคิคาโนะโจ) เป็นการ์ตูนญี่ปุ่นแนวดราม่า ผลงานของ ชิน ทาคาฮาชิ ที่สะท้อนการต่อสู้ในแบบหนังวิทยาศาสตร์ ความรัก และมุมมืดในชีวิต
ในประเทศไทย Saikano อาวุธสุดท้ายคือเธอ ได้รับการตีพิมพ์ภายใต้สิขสิทธิ์ของเนชั่น เอ็ดดูเทนเมนท์ และไม่สามารถตีพิมพ์เล่มสุดท้ายออกจำหน่ายได้เพราะมีเนื้อหาความรุนแรงและเรื่องเพศอย่างเปิดเผย ส่วนฉบับอนิเมะ เคยออกฉายทางช่องยูบีซีสปาร์ก ของสถานีโทรทัศน์เคเบิลยูบีซี (ทรูวิชั่นส์ ในปัจจุบัน) และออกวางจำหน่ายในรูปแบบวีซีดี-ดีวีดีลิขสิทธิ์โดยอามีโก้ ซึ่งใช้ชื่อภาษาไทยว่า "อาวุธสุดท้ายคือเธอ...ไซคาโนะ"

**โครงเรื่อง**
อาวุธสุดท้ายคือเธอ ไซคาโนะ จัดทำทำในรูปแบบ ภาพยนตร์การ์ตูนโทรทัศน์, ตอนพิเศษ OVA และยังรวมไปถึงวิดีโอเกม ของ โคนามิ (จำหน่ายเมื่อวันที่ 29 พฤษภาคม พ.ศ. 2546 ตามระดับของ CERO ผู้เล่นควรมีอายุมากกว่า 15 ปี) และยังมี ฉบับคนแสดง เริ่มวันที่ 28 มกราคม พ.ศ. 2549
ส่วนชื่อของไซคาโนะยังมีคำสร้อย หรือชื่อเรื่องต่อ โดยในฉบับหนังสือการ์ตูน คือ The last love song on this little planet (เพลงรักบทสุทท้ายบนดาวเล็กๆ ดวงนี้) , ฉบับภาพยนตร์การ์ตูนโทรทัศน์ She, The Ultimate Weapon (อาวุทสุดท้ายคือเธอ) , ตอนพิเศษ (OVA ) another love song (เพลงรักอีกบทหนึ่ง) โดยมีการวางจำหน่ายออกเป็น 2 ชุดตามเวลา คือ วันที่ 29 พฤษภาคม 2003 ในภาคปฐมบท และภาค CERO โดยออกในอีก 3 ปี ที่เป็น การรีเมก ใน วันที่ 28 มกราคา 2006

**เนื้อเรื่องย่อ**
เรื่องเกิดขึ้นที่เขตซัปโปโรในประเทศญี่ปุ่น
เด็กผู้หญิงธรรมดาคนหนึ่ง จิเสะ เธอเป็นคนที่ขี้อาย ตัวเล็ก ซุ่มซ่าม ที่ได้สารภาพรักกับพระเอก ชูจิ หนุ่มมาดเข้มที่ไม่ประสีประสาเรื่องผู้หญิง
จนกระทั่งวันหนึ่งมีกองกำลังไม่ทราบฝ่ายได้เข้ามาโจมตีเมืองที่ทั้งสองคน อยู่ ที่นั่นเองที่ชูจิได้รู้เกี่ยวกับความจริงที่แสนโหดร้ายเกี่ยวกับจิเสะที่ เธอถูกกองกำลังป้องกันตนเองของญี่ปุ่น นำไปดัดแปลงให้กลายเป็นอาวุธที่มีชีวิต ชูจิพยายามที่จะหาทางแก้ไขชะตากรรมอันแสนโหดร้ายนี้ แต่ดูเหมือนว่าชะตากรรมกลับเป็นฝ่ายเปลี่ยนชีวิตของเขาทั้งสองไปตลอดกาล
ความวุ่นวายเกิดขึ้น เมื่อไฟแห่งสงครามปะทุขึ้นมา มีการทิ้งระเบิดถล่มเมือง โดยการก่อส่งคราม ในประเทศญี่ปุ่น ในเวลานั้นเอง เงาปริศนา ปรากฏ ขึ้นเหนือท้างฟ้าที่เต็มไปด้วยฝูงเครื่องบินทิ้งระเบิด ความเร็วของมันเกินกว่าจะคาดเดาว่ามันเป็นอะไร เครื่องบินลำแล้วลำเล่าต่างร่วงลงมาโดยไม่อาจต้านสิ่งนั้นได้ "มันคืออะไรนะ" ชูจิสงสัย เงาปริศนานั้นพุ่งลงมาที่พื้น ตรงหน้ากับชูจิ เผชิญ หน้ากัน สิ่งนั้นพูดกับชูจิว่า "ขอโทษนะชูจัง" ซึ่งเป็นคำพูดติดปากเสมอมาของแฟนสาวของชูจินั้นเอง พร้อมด้วยแขนขวาที่เปลี่ยนรูปเป็นปืนขนาดใหญ่กว่าลำตัว น้ำตานองหน้า ในชุดนักเรียนที่ฉีกขาด เธอคือจิเสะ
ความรักของชูจิต่อจิเสะจะเป็นอย่างไร จิเสะที่กลายเป็นอาวุธสงครามที่มีอำนาจสูงที่สุดในโลก เป็นอาวุธชีวะในร่างของมนุษย์ เธอผู้ที่สามารถฆ่าคนนับพันได้ในเวลาพริบตาเดียว เธอผู้ที่ไม่มีเสียงเต้นของหัวใจอีกแล้ว เธอยังเป็นมนุษย์อยู่จริงๆรึเปล่า

**ตัวละคร**

**รายชื่อตอน**

**แหล่งข้อมูลอื่น**
  เว็บไซต์อย่างเป็นทางการของไซคาโนะ -  เว็บไซต์ข้อมูลของไซคาโนะ ของ สตูดิโอแฟนทาเซีย date=2007-02-20  -  เว็บทางการในสหรัฐฯ date=2007-06-29 -  เว็บไซต์ภาษาไทย date=2008-08-20 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หมวดหมู่:ภาพยนตร์ญี่ปุ่น
หมวดหมู่:สงครามในอนิเมะและมังงะ
หมวดหมู่:กองกำลังป้องกันตนเองญี่ปุ่นในบันเทิงคดี
วงกลมละติจูด

วงกลมละติจูด (Circle of Latitude) หรือ เส้นขนาน (Parallel) บอกฤดูกับอากาศ เป็นเส้นสมมติในแนวตะวันออก-ตะวันตกของโลก ลากเชื่อมจุดต่าง ๆ ที่มีพิกัดละติจูดเท่ากัน
วงกลมละติจูดวัดจากการหมุนรอบตัวของโลก โดยจะตั้งฉากกับแกนหมุนเสมอ และมีวงกลมละติจูดพิเศษ 4 เส้นที่นำมาจากการโคจรรอบดวงอาทิตย์
วงกลมละติจูดที่สำคัญมี 5 เส้นคือ- อาร์กติกเซอร์เคิล (66° 33' 38" เหนือ)- ทรอปิกออฟแคนเซอร์ Cancer (23° 26' 22" เหนือ)- เส้นศูนย์สูตร (0° เหนือ)- ทรอปิกออฟแครปริคอน (23° 26' 22" ใต้)- แอนตาร์กติกเซอร์เคิล (66° 33' 38" ใต้)
เส้นอาร์กติกเซอร์เคิลและแอนตาร์กติกเซอร์เคิลใช้กำหนดจุดเหนือสุดและใต้สุดที่มีโอกาสไม่พบกับพระอาทิตย์ขึ้น
เส้นทรอปิกออฟแคนเซอร์ และทรอปิกออฟแครปริคอน กำหนดจุดเหนือสุดและใต้สุดที่มีโอกาสเห็นพระอาทิตย์ขึ้นเหนือศีรษะ

**ดูเพิ่ม**
 เส้นแวง
หมวดหมู่:วงกลมละติจูด
แม่แบบ:ยินดีต้อนรับ

ยินดีต้อนรับสู่วิกิพีเดียภาษาไทย
ยินดีต้อนรับคุณ  สู่วิกิพีเดียภาษาไทย หน้าต่อไปนี้อาจเป็นประโยชน์แก่คุณ:
และ 
(ขอใช้เวลาอ่านไม่นานเพื่อให้ทราบพื้นฐาน)
อีกทางหนึ่ง อ่านหน้า การเข้ามีส่วนร่วมในวิกิพีเดีย ซึ่งสรุปทุกอย่างไว้หน้าเดียว
; ฉันอ่านหมดแล้วยังไม่เข้าใจเลย
อย่าลืมลงชื่อในหน้าพูดคุย โดยการพิมพ์  จะปรากฏชื่อและวันเวลา
Hello ! Welcome to Thai Wikipedia. If you are not a Thai speaker, you can ask a question in our Guestbook.
ขี้ผึ้ง

เค้กขี้ผึ้ง
ขี้ผึ้ง คือ ไขมันในสถานะของแข็ง เกิดขึ้นจากการผสมของสารประกอบหลายชนิดได้แก่ไฮโดรคาร์บอน (สารเคมีจำพวกน้ำมันดิน) 14%, โมโนเอสเตอร์ 35%, ไดเอสเตอร์ 14%, ไตรเอสเตอร์ 3%, ไฮดรอกซีโพลีเอสเตอร์ 8%, เอสเตอร์ของกรด 1%, กรดอิสระ 12%, แอลกอฮอล์อิสระ 1% รวมถึงสารที่ไม่สามารถระบุได้อีก 6% ขี้ผึ้งถูกเก็บอยู่ในตัวของผึ้งน้ำหวานในรูปของเกล็ดบาง ๆ เกล็ดดังกล่าวถูกสร้างขึ้นโดยต่อมที่อยู่บริเวณท้องน้อยของผึ้ง ส่วนผึ้งงานมีต่อมดังกล่าวอยู่แปดต่อมอยู่ด้านในของเปลือกปล้องกลางบริเวณท้องน้อยในอัตราส่วน 4 ต่อ 7 ขนาดของต่อมผลิตขี้ผึ้งขึ้นอยู่กับอายุของผึ้งงาน
ผึ้งน้ำหวานนำขี้ผึ้งของตนเองไปใช้สร้างโพรงเล็ก ๆ ในรวงน้ำผึ้ง ซึ่งใช้ในการเลี้ยงผึ้งที่ยังไม่เติบโตเต็มที่ และใช้ในการเก็บน้ำผึ้งและเรณูดอกไม้ ในการที่ผึ้งที่ทำหน้าที่ในการสร้างขี้ผึ้ง (ผึ้งน้ำหวานอายุ 12 วัน) จะผลิตขี้ผึ้งได้นั้น อุณหภูมิภายในรังผึ้งจะต้องอยู่ระหว่าง 33 ถึง 36°C (องศาเซลเซียส) โดยผึ้งที่มีหน้าที่ดังกล่าวจะต้องบริโภคน้ำผึ้งถึงประมาณแปดปอนด์ (ประมาณ 3.6 กิโลกรัม) ในการที่จะผลิตขี้ผึ้งเพียงปอนด์เดียว (ประมาณ 0.4 กิโลกรัม) เมื่อผู้เก็บน้ำผึ้งเข้าไปทำการเก็บน้ำผึ้ง พวกเขาจะตัดฝาปิดโพรงผึ้งออกในแต่ละโพรงของรังน้ำผึ้ง สีของขี้ผึ้งมีตั้งแต่สีเหลืองอ่อนไล่ไปจนถึงสีเหลืองแกมน้ำตาล ขึ้นอยู่กับความบริสุทธิ์ของขี้ผึ้ง ขี้ผึ้งจากรวงเพาะเลี้ยงในรังผึ้งจะมีสีเข้มกว่าขี้ผึ้งจากรวงน้ำผึ้ง ที่ ๆ ซึ่งความปนเปื้อนเกิดขึ้นได้น้อยกว่า
ขี้ผึ้งเป็นสสารที่มีจุดหลอมเหลวอยู่ระหว่าง 62 - 64°C ขี้ผึ้งไม่มีจุดเดือด แต่จะกักเก็บความร้อนต่อไปจนมันลุกเป็นไฟเมื่ออุณหภูมิประมาณ 120°C เมื่อขี้ผึ้งได้รับความร้อนจนถึงอุณหภูมิ 85°C สีของขี้ผึ้งจะเริ่มหลอมละลายออกไป ความหนาแน่นสัมพัทธ์ที่อุณหภูมิ 15°C คือตั้งแต่ 0.958 - 0.970 กรัม/ลูกบาศก์เซนติเมตร
มนุษย์นำขี้ผึ้งไปใช้ในการผลิตเทียนไขคุณภาพดี, เครื่องสำอาง รวมถึงวัสดุและสารขัดเงา (มักจะเป็นยาขัดรองเท้า) และเป็นส่วนประกอบในการประดิษฐ์หุ่นขี้ผึ้ง รวมถึงผลิตภัณฑ์อื่น ๆ ขี้ผึ้งเมื่อนำมาใช้เป็นเทียนจะไม่เกิดน้ำตาเทียนและมีควันที่น้อยกว่าธูปหรือเทียนธรรมดาอย่างมาก ซึ่งทำให้มันเป็นที่นิยมใช้ในการประกอบพิธีทางคริสต์ศาสนา
หมวดหมู่:ไข
หมวดหมู่:ผึ้ง
หมวดหมู่:กีฏวิทยา
วิกิพีเดีย:วันนี้ในอดีต/1 กันยายน

1 กันยายน: วันรัฐธรรมนูญในสโลวาเกีย; วันเอกราชในอุซเบกิสถาน (พ.ศ. 2534)- พ.ศ. 2147 (ค.ศ. 1604) – คุรุครันถสาหิพ คัมภีร์ศาสนาสิกข์ ได้ประดิษฐานที่หริมันทิรสาหิบ - พ.ศ. 2466 (ค.ศ. 1923) – เกิดแผ่นดินไหวใหญ่บริเวณคันโต (ความเสียหายในภาพ) ขนาด 7.9 ทำลายโตเกียวและโยโกฮามาของญี่ปุ่น มีผู้เสียชีวิตราว 100,000 คน- พ.ศ. 2482 (ค.ศ. 1939) – กองทัพเยอรมันบุกครองโปแลนด์ นับเป็นจุดเริ่มต้นของสงครามโลกครั้งที่สองในทวีปยุโรป- พ.ศ. 2512 (ค.ศ. 1969) – มูอัมมาร์ กัดดาฟีนำรัฐประหารโค่นพระเจ้าอิดริสที่ 1 แห่งลิเบีย- พ.ศ. 2526 (ค.ศ. 1983) – เครื่องบินสกัดกั้นเจ็ตของโซเวียตยิงเครื่องบินพลเรือน โคเรียนแอร์ไลน์ เที่ยวบินที่ 007 ตก ใกล้กับหมู่เกาะซาฮาลินในมหาสมุทรแปซิฟิกเหนือ มีผู้เสียชีวิต 269 คน
ดูเพิ่ม: 31 สิงหาคม – 1 กันยายน – 2 กันยายน
จดหมายเหตุ – รายชื่อบทความวันนี้ในอดีต
รายชื่อจังหวัดของประเทศไทยเรียงตามพื้นที่

รายชื่อจังหวัดในประเทศไทยเรียงตามพื้นที่ รายชื่อนี้รวมกรุงเทพมหานครซึ่งเป็นเขตการปกครองพิเศษเทียบเท่าจังหวัดเข้าไปด้วย

**อ้างอิง**
หมวดหมู่:ภูมิศาสตร์ไทย
หมวดหมู่:รายชื่อเกี่ยวกับจังหวัดของประเทศไทย
19 ตุลาคม

วันที่ 19 ตุลาคม เป็นวันที่ 292 ของปี (วันที่ 293 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 73 วันในปีนั้น

**เหตุการณ์**
 พ.ศ. 2324 (ค.ศ. 1781) - กองกำลังอังกฤษนำโดยนายพล ชาลส์ คอร์นวอลลิส ยอมจำนนต่อกองกำลังฝรั่งเศส-อเมริกา นำโดยนายพล จอร์จ วอชิงตัน ในการโอบล้อมที่ยอร์กทาวน์ เวอร์จิเนีย เหตุการณ์นี้ปูทางไปสู่การสิ้นสุดสงครามปฏิวัติอเมริกา- พ.ศ. 2530 (ค.ศ. 1987) - ดัชนีอุตสาหกรรมดาวโจนส์ ร่วงลง 22% ภายในวันเดียว นับว่าลดลงมากที่สุดเป็นประวัติการณ์- พ.ศ. 2547 (ค.ศ. 2004) - พล.อ.หม่อง เอ ผู้บัญชาการทหารบก กองทัพพม่า ยึดอำนาจ พล.อ.ขิ่น ยุ้นต์ นายกรัฐมนตรี

**วันเกิด**
พ.ศ. 2394 (ค.ศ. 1851) - จักรพรรดินีมย็องซ็อง (สวรรคต 8 ตุลาคม พ.ศ. 2438)
*พ.ศ. 2405 (ค.ศ. 1862) - ออกุสต์ ลูมิแยร์ นักประดิษฐ์ชาวฝรั่งเศส (ถึงแก่กรรม 10 เมษายน พ.ศ. 2497)- พ.ศ. 2453 (ค.ศ. 1910) - สุพรหมัณยัน จันทรเศขร นักฟิสิกส์ดาราศาสตร์ชาวอินเดีย-อเมริกัน (ถึงแก่กรรม 21 สิงหาคม พ.ศ. 2538)- พ.ศ. 2470 (ค.ศ. 1927) - ฮันส์ เชเฟอร์ อดีตนักฟุตบอลชาวเยอรมัน (ถึงแก่กรรม 7 พฤศจิกายน พ.ศ. 2560)
*พ.ศ. 2482 (ค.ศ. 1939) - กลาดิส เซนเดร์ นางแบบ นางงามชาวเปรู- พ.ศ. 2483 (ค.ศ. 1940) - ไมเคิล แกมบอน นักแสดงชาวอังกฤษ- พ.ศ. 2497 (ค.ศ. 1954) 
** บวรศักดิ์ อุวรรณโณ นักกฎหมาย
** แซม อัลลาร์ไดซ์ ผู้จัดการทีมฟุตบอล อดีตนักฟุตบอลชาวอังกฤษ- พ.ศ. 2502 (ค.ศ. 1959) - จักรทิพย์ ชัยจินดา อดีตข้าราชการตำรวจชาวไทย และอดีตผู้บัญชาการตำรวจแห่งชาติ- พ.ศ. 2504 (ค.ศ. 1961) - วิระชัย ทรงเมตตา อดีตข้าราชการตำรวจชาวไทย และอดีตรองผู้บัญชาการตำรวจแห่งชาติ- พ.ศ. 2506 (ค.ศ. 1963) - เจ้าชายโลร็องแห่งเบลเยียม- พ.ศ. 2509 (ค.ศ. 1966) - เมลริด เทเลอร์ นักมวยชาวอเมริกัน- พ.ศ. 2514 (ค.ศ. 1971) - เดวิด วักเนอร์ (นักฟุตบอล) นักฟุตบอล- พ.ศ. 2515 (ค.ศ. 1978) - พี สะเดิด นักร้องเพลงลูกทุ่งเพื่อชีวิตชาวไทย- พ.ศ. 2519 (ค.ศ. 1976) - พัชรศรี เบญจมาศ พิธีกร ผู้ประกาศข่าวชาวไทย- พ.ศ. 2522 (ค.ศ. 1979) -  พิมพ์ภัทรา วิชัยกุล นักการเมืองชาวไทยอดีตรัฐมนตรีว่าการกระทรวงอุตสาหกรรมและสมาชิกสภาผู้แทนราษฎรจังหวัดนครศรีธรรมราช- พ.ศ. 2524 (ค.ศ. 1981) - กาเบรียล เดนนิส นักแสดงและนักแสดงตลกชาวอเมริกัน- พ.ศ. 2526 (ค.ศ. 1983) - วลาดีมีร์ กาบูลอฟ ผู้รักษาประตูชาวรัสเซีย- พ.ศ. 2530 (ค.ศ. 1987) - จอร์จ เฟรนด์ นักฟุตบอลชาวอังกฤษ- พ.ศ. 2535 (ค.ศ. 1992) - ชลธร ปรัชญารุ่งโรจน์ นักร้อง/นักแสดง/พิธีกร- พ.ศ. 2538 (ค.ศ. 1995) - โทนี สตอร์ม นักมวยปล้ำชาวนิวซีแลนด์
*พ.ศ. 2539 (ค.ศ. 1996)
**ยศวรรธน์ ทะวาปี นักแสดงชายชาวไทย
**อู๋ ซีเจ๋อ นักแสดงชาวจีน

**วันถึงแก่กรรม**
 พ.ศ. 2288 (ค.ศ. 1745) - โจนาธาน สวิฟท์ นักเขียนคนสำคัญชาวไอร์แลนด์และชาวอังกฤษ (เกิด 30 พฤศจิกายน พ.ศ. 2210)
*พ.ศ. 2480 (ค.ศ. 1937) - เออร์เนสต์ รัทเทอร์ฟอร์ด นักฟิสิกส์นิวเคลียร์ชาวนิวซีแลนด์ (เกิด 30 สิงหาคม พ.ศ. 2414)- พ.ศ. 2536 (ค.ศ. 1993) - เฟื้อ หริพิทักษ์ ผู้ได้รับการยกย่องเป็น “ครูใหญ่ในวงการศิลปะ” (เกิด 22 เมษายน พ.ศ. 2453)
*พ.ศ. 2549 (ค.ศ. 2006) - โอสถ โกศิน ผู้มีส่วนซื้อขายวังบูรพาภิรมย์ (เกิด 25 สิงหาคม พ.ศ. 2456)
*พ.ศ. 2556 (ค.ศ. 2013) - จักรกฤษณ์ พณิชย์ผาติกรรม นักกีฬายิงปืนทีมชาติไทย นักแสดง (เกิด 31 มกราคม พ.ศ. 2516)
*พ.ศ. 2557 (ค.ศ. 2014) - ปีเตอร์ ไบร์ซังซูเอลา นักฟุตบอลชาวอินเดีย (เกิด 12 กันยายน พ.ศ. 2534)

**วันสำคัญและวันหยุดเทศกาล**
 วันเทคโนโลยีของไทย- วันรัฐธรรมนูญในนีอูเอ (พ.ศ. 2517)- วันแม่ชีเทเรซาในแอลเบเนีย

**แหล่งข้อมูลอื่น**
  BBC: On This Day-  NY Times: On This Day
ตุลาคม 19
หมวดหมู่:ตุลาคม
จักรพรรดิจีน

พระเจ้ากรุงจีน หรือ จักรพรรดิจีน (p=Huángdì หวงตี้; ฮกเกี้ยน: ฮ่องเต้; แต้จิ๋ว: อ้วงตี่) คือประมุขจักรวรรดิจีน โดยมีจิ๋นซีฮ่องเต้ เป็นจักรพรรดิพระองค์แรก ก่อนสมัยราชวงศ์ฉิน ประเทศจีนได้ถูกแบ่งเป็นแว่นแคว้นต่าง ๆ มากมาย และแต่ละแคว้นจะมีผู้ปกครอง เรียกว่า อ๋อง (王; พินอิน:wáng) ซึ่งแปลว่า พระราชา แต่ต่อมาหลังจากอ๋องแห่งแคว้นฉินได้รวบรวมแว่นแคว้นต่าง ๆ เป็นหนึ่งเดียวจึงสถาปนาแผ่นดินเป็นจักรวรรดิจีน และประกาศใช้เป็นพระนามคำนำหน้าว่าจักรพรรดิ คือจักรพรรดิฉินสื่อ
ตั้งแต่สมัยราชวงศ์ฉิน ฮ่องเต้ได้รับการเคารพในฐานะโอรสแห่งสวรรค์ คือเปรียบเสมือนได้รับอำนาจจากสวรรค์มาให้ปกครองประชาชน ตามหลักการ "สูงสุดโอรสสวรรค์ ล่างสุดนั้นประชาราษฎร" (最高的是天子，最低的是人民) การสืบทอดตำแหน่งฮ่องเต้มักอยู่ในรูปแบบจากบิดาไปยังบุตร 
โดยคำว่า หวงตี้ ถ้าแปลตรงตัวจะสามารถแปลได้ว่า "ผู้ปกครองที่ยิ่งใหญ่" (หวง 皇 - ผู้ทรงศักดิ์/Imperial, ตี้ 帝 - องค์อธิปัตย์/Sovereign) โดยนำมาจากพระนามจักรพรรดิองค์แรก คือ จักรพรรดิฉินสื่อ (秦始皇帝) 
หลังจากนั้นตำแหน่งจักรพรรดิก็ดำรงอยู่มานับพันปีซึ่งตั้งแต่ราชวงศ์ฉิน ราชวงศ์ฮั่น ราชวงศ์จิ้น ราชวงศ์สุย ราชวงศ์ถัง ราชวงศ์ซ่ง ราชวงศ์หยวน ราชวงศ์หมิง โดยมาสิ้นสุดที่ราชวงศ์ชิง เนื่องจากบริหารบ้านเมืองล้มเหลว และยังถูกประเทศต่างชาติรุกราน เป็นเหตุให้ประเทศจีนเกิดการปฏิรูปการปกครองจากระบอบระบอบสมบูรณาญาสิทธิราชย์มาเป็นประชาธิปไตยแบบสาธารณรัฐ ตำแหน่งจักรพรรดิจึงสิ้นสุดลงเมื่อวันที่ 12 กุมภาพันธ์ ค.ศ. 1912
ฮ่องเต้พระองค์สุดท้ายของประเทศจีนคือ จักรพรรดิฮงเซี่ยนหรือหยวน ซื่อไข่ แต่ไม่ได้รับการยอมรับจากประชาชน โดยฮ่องเต้พระองค์สุดท้ายที่ได้รับการยอมรับจากประชาชนคือ จักรพรรดิผู่อี๋แห่งราชวงศ์ชิง

**ดูเพิ่ม**
 รายพระนามจักรพรรดิจีน- ความเชื่อเรื่องการสร้างโลกของจีน

**หมายเหตุ**

**อ้างอิง**

**อ่านเพิ่ม**
 url = https://archive.org/details/chronicleofchine00palu 

**แหล่งข้อมูลอื่น**
  PRC Qin Shi Huang site
พีระมิด (เรขาคณิต)

พีระมิด
พีระมิด (pyramid) เป็นรูปทรงทางเรขาคณิตที่เกิดจากการเชื่อมจุดระหว่างมุมของรูปหลายเหลี่ยม (polygon) กับจุดหนึ่งจุดที่เรียกว่ายอด (apex) โดยมีหน้าเป็นรูปสามเหลี่ยม
หมวดหมู่:ทรงหลายหน้า

หมวดหมู่:พริสมาทอยด์
สัญญาอนุญาตเอกสารเสรีของกนู

เครื่องหมายการค้าของกนู
สัญญาอนุญาตเอกสารเสรีของกนู (GNU Free Documentation License ย่อว่า GFDL) เป็นลักษณะสัญญาอนุญาตชนิดหนึ่งที่พัฒนาโดยมูลนิธิซอฟต์แวร์เสรี (Free Software Foundation) สำหรับโครงการกนู สัญญาอนุญาตเอกสารเสรีของกนู ในปัจจุบันเป็นรุ่น 1.3 และเป็นสัญญาอนุญาตควบคู่กับสัญญาอนุญาต GPL เนื้อหาสัญญาทั้งหมดสามารถดูได้ที่เว็บไซต์ของกนู
สัญญาอนุญาตเอกสารเสรีของกนู มีลักษณะเปิดกว้าง หรือเรียกว่า copyleft โดยให้ผู้อื่นสามารถนำข้อมูลส่วนใดส่วนหนึ่ง หรือทั้งหมดไปใช้ได้ฟรีโดยมีเงื่อนไขว่า ผลงานที่สร้างใหม่ต้องใช้สัญญาอนุญาตเอกสารเสรีของกนู เช่นกัน ผลงานที่สร้างใหม่นั้นสามารถใช้ในเชิงพาณิชย์ได้ แต่ถ้ามีการขายเป็นจำนวนมากจะมีเงื่อนไขอื่นเพิ่มเติมเข้ามา สัญญาอนุญาตเอกสารเสรีของกนู ครอบคลุมสำหรับ คู่มือคอมพิวเตอร์ ตำรา และแหล่งอ้างอิงอื่นทั้งในการเรียนการสอนและการทำงาน 
วิกิพีเดีย และโครงการอื่นของมูลนิธิวิกิมีเดีย เป็นแหล่งข้อมูลที่ใหญ่ที่สุดของสื่ออื่นที่อยู่ภายใต้สัญญาอนุญาตเอกสารเสรีของกนู

**อ้างอิง**

**ดูเพิ่ม**
 สัญญาอนุญาตสาธารณะทั่วไปของกนู (GNU General Public License)

**แหล่งข้อมูลอื่น**
  en
หมวดหมู่:สัญญาอนุญาตและใบอนุญาต
หมวดหมู่:กฎหมายคอมพิวเตอร์
เอชทีเอ็มแอล

เอชทีเอ็มแอล (HTML: Hypertext Markup Language ภาษามาร์กอัปข้อความหลายมิติ) เป็นภาษามาร์กอัปหลักในปัจจุบันที่ใช้ในการสร้างเว็บเพจ หรือข้อมูลอื่นที่เรียกดูผ่านทางเว็บเบราว์เซอร์ ซึ่งตัวโค้ดจะแสดงโครงสร้างของข้อมูล ในการแสดง หัวข้อ ลิงก์ ย่อหน้า รายการ รวมถึงการสร้างแบบฟอร์ม เชื่อมโยงภาพหรือวิดีโอด้วย โครงสร้างของโค้ดเอชทีเอ็มแอลจะอยู่ในลักษณะภายในวงเล็บสามเหลี่ยม 
เอชทีเอ็มแอลเริ่มพัฒนาโดย ทิม เบอร์เนอรส์ ลี (Tim Berners Lee) สำหรับภาษา SGML ในปัจจุบัน HTML เป็นมาตรฐานหนึ่งของ ISO ซึ่งจัดการโดย World Wide Web Consortium (W3C) ในปัจจุบัน
ทาง W3C ผลักดัน รูปแบบของ HTML แบบใหม่ ที่เรียกว่า XHTML ซึ่งเป็นลักษณะของโครงสร้าง XML แบบหนึ่งที่มีหลักเกณฑ์ในการกำหนดโครงสร้างของโปรแกรมที่มีรูปแบบที่มาตรฐานกว่า มาทดแทนใช้ HTML รุ่น 4.01 ที่ใช้กันอยู่ในปัจจุบัน  ขณะที่ HTML รุ่น 5 ยังคงยังอยู่ในระหว่างการพิจารณา โดยได้มีการออกดราฟต์มาเสนอเมื่อวันที่ 22 มกราคม 2551 
HTML ยังคงเป็นรูปแบบไฟล์อย่างหนึ่ง สำหรับ .html และ สำหรับ .htm ที่ใช้ในระบบปฏิบัติการที่รองรับ รูปแบบนามสกุล 3 ตัวอักษร

**Markup**
ลักษณะชนิดของมาร์กอัป ใน - markupสำหรับ การมี sอธิบายจุดประสงค์ ของข้อมูล ตัวอย่างเช่น 
ฟุตบอล
กำหนดให้เบราว์เซอร์คำนวณ "ฟุตบอล" เป็นลักษณะของหัวข้ออันดับที่ 2 มาร์กอัปโครงหลัก โดยปกติไม่ได้กำหนดลักษณะการแสดงผล แต่อย่างไรก็ตาม ทางเบราว์เซอร์กำหนดการแสดงผลมาตรฐานของมาร์กอัป โดยปกติจะแสดงผลในลักษณะที่ตัวอักษรขนาดใหญ่ และมีความหนา การกำหนดลักษณะสามารถทำได้ในส่วนของ Cascading Style Sheets (CSS)- มาร์กอัปสำหรับ การแสดงผล อธิบายการแสดงผลของ ข้อความโดยไม่ได้มีความหมายอื่นในทางโครงสร้าง ตัวอย่างเช่น
ตัวหนา ตัวเอียง ขีดเส้นใต้
กำหนดให้คำว่า "ตัวหนา" แสดงผลในลักษณะตัวหนา เช่นเดียวกับการแสดงผลใน ตัวเอียง หรือ ขีดเส้นใต้- มาร์กอัปไฮเปอร์เท็กซท์ อธิบายการเชื่อมโยงระหว่าง ส่วนหนึ่งของข้อมูลไปยังอีกส่วนหนึ่งของข้อมูล ไม่ว่าจะถูกจัดเก็บในแฟ้มข้อมูลเดียวกันหรือไม่ก็ตาม ตัวอย่างเช่น
กำหนดให้การแสดงผล  เว็บไซต์วิกิพีเดีย เป็น ไฮเปอร์ลิงก์ ไปที่ URL ที่กำหนดไว้

**การพัฒนาเว็บเพจแนวใหม่ด้วยมาร์กอัป **
เนื่องจากข้อจำกัดของ HTML ทำให้ผู้ใช้แนวทางเก่าใช้แท็ก Table ในการจัดโครงสร้างของเนื้อหา ในปัจจุบัน ได้มีแนวทางใหม่ในการใช้แท็ก div ร่วมกับ การกำหนด CSS ในการจัดโครงสร้างของเนื้อหา ตามแบบฉบับการทำงานของบริษัทแมโครมีเดีย ซึ่งทำให้เราสามารถออกนอกกรอบและสามารถจัดเอกสารได้ง่าย และรวดเร็วกว่า อีกด้วย

**ตัวอักษรเลื่อน**
 โค้ดนี้จะทำให้ตัวอักษรเลื่อนไปทางซ้ายได้
ตัวอักษรเลื่อน

**อ้างอิง**
หมวดหมู่:ตัวย่อทางคอมพิวเตอร์
หมวดหมู่:ภาษามาร์กอัป
หมวดหมู่:การสื่อสารทางเทคนิค
หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:เอชทีเอ็มแอล
ภัยพิบัติกระสวยอวกาศโคลัมเบีย

ภัยพิบัติกระสวยอวกาศโคลัมเบีย เกิดขึ้นเมื่อวันเสาร์ที่ 1 กุมภาพันธ์ พ.ศ. 2546 เมื่อกระสวยอวกาศโคลัมเบียของ องค์การนาซา แตกออกเป็นชิ้นเล็กชิ้นน้อยตกลงมาสู่โลกเหนือเขตรัฐเท็กซัสพร้อมกับการสูญเสียลูกเรือทั้งหมดเจ็ดคน หลังจากเสร็จสิ้นภารกิจในเที่ยวบินที่ 28 STS-107 และกำลังเดินทางกลับสู่พื้นโลก
การสูญเสียของกระสวยอวกาศโคลัมเบียเกิดจากความเสียหายที่เกิดขึ้นระหว่างการส่ง ชิ้นส่วนแผ่นโฟมกันความร้อนชิ้นหนึ่งเกิดปริแตกออก และหลุดออกจากบริเวณถังเชื้อเพลิงด้านนอก พุ่งมากระทบปลายปีกด้านซ้ายของกระสวยอวกาศ ทำให้ระบบป้องกันความร้อนของกระสวย (Shuttle's thermal protection system (TPS)) ได้รับความเสียหาย วิศวกรจำนวนหนึ่งสังเกตเห็นความผิดปกติตั้งแต่กระสวยอวกาศยังอยู่ในวงโคจร แต่ผู้จัดการภาคพื้นดินของนาซาให้จำกัดขอบเขตการสอบสวนไว้ก่อนเพราะเห็นว่ายังไม่สามารถทำอะไรได้
คณะกรรมการสอบสอนอุบัติเหตุกระสวยอวกาศโคลัมเบีย ระบุถึงปัญหาที่เกิดขึ้นทั้งในทางเทคนิคและด้านการจัดการภายในองค์กร ทำให้โครงการด้านกระสวยอวกาศต้องหยุดชะงักไปกว่าสองปีหลังจากอุบัติเหตุครั้งนี้ นับเป็นเหตุโศกนาฏกรรมครั้งใหญ่หลังจากเหตุการณ์โศกนาฏกรรมกระสวยอวกาศแชลเลนเจอร์

**การเกิดอุบัติเหตุ**
กระสวยอวกาศโคลัมเบียมีแผนเดินทางขึ้นไปปฏิบัติภารกิจทดลองวิทยาศาสตร์กว่า 80 รายการ นอกอวกาศเป็นเวลา 16 วัน และมีกำหนดเดินทางกลับสู่พื้นโลก โดยแล่นลงจอดที่ศูนย์อวกาศเคนเนดี แหลมคานาเวอรัล รัฐฟลอริดา ในช่วงเช้าของวันเสาร์ที่ 1 กุมภาพันธ์ (ตามเวลาในสหรัฐฯ) แต่กระสวยอวกาศเกิดขาดการติดต่อกับศูนย์ควบคุมภารกิจภาคพื้นดิน กระสวยอวกาศโคลัมเบีย ถือเป็นกระสวยอวกาศเก่าแก่ที่สุดขององค์การนาซา โดยขึ้นบินสู่อวกาศครั้งแรกในปี 2524 นักบินอวกาศทั้ง 7 คน ประกอบด้วยชาวสหรัฐฯ 6 คน ชาวอิสราเอล 1 คน เสียชีวิตทั้งหมด 
เหตุการณ์เกิดขึ้นเหนือพื้นดินราว 207,000 ฟุต หรือ 62,100 เมตร ซึ่งเป็นไปไม่ได้ว่าจะถูกยิงด้วยขีปนาวุธแบบพื้นสู่อากาศ ในช่วงไม่กี่นาทีสุดท้ายก่อนยานจะพบจุดจบ เป็นไปได้ว่าเกิดปัญหาขึ้นที่แผ่นป้องกันความร้อน ราว 80 วินาทีหลังจากมันทะยานขึ้นจากแหลมคานาเวอราล ชิ้นส่วนแผ่นโฟมกันความร้อน ขนาดยาวประมาณ 20 นิ้ว หลุดออกจากบริเวณถังเชื้อเพลิงด้านนอก และพุ่งมากระทบปลายปีกด้านซ้ายของกระสวยอวกาศ ทำความเสียหายให้กับแผ่นฉนวนกันความร้อน ที่เรียกว่า Thermal Tiles หรืออาจทำให้มันหลุดไป 
กระสวยอวกาศจะมี Thermal Tiles มากกว่า 20,000 แผ่น เพื่อป้องกันความร้อน ในขณะที่มันเดินทางกลับเข้าสู่บรรยากาศ ของโลก หากเกิดมันหลุดออก จนมีขนาดใหญ่จะเกิดความร้อนสูง จนทำให้กระสวยอวกาศแตกเป็นเสี่ยง ๆ ในขณะที่ มันเดินทางเข้าสู่ชั้นบรรยากาศของโลก คล้ายกับสถานีอวกาศเมียร์ที่แตกกระจายเป็นชิ้นเล็กชิ้นน้อย ซึ่งหลักฐานใหม่ที่พบแสดงให้เห็นว่า อุณหภูมิอากาศบริเวณด้านซ้ายของยานได้เพิ่มสูงขึ้นผิดปกติ ประกอบกับตัวยานได้ถูกบีบอัดจากแรงต้านของลมกำลังสูงในขณะนั้น

**แหล่งข้อมูลอื่น**
  ด่วน! สเปซชัตเติ้ลโคลัมเบียลุกไหม้แตกเป็นเสี่ยงเหนือรัฐเท็กซัส  date=2014-04-28 -  ตารางเวลาของยานโคลัมเบียประสบภัยพิบัติfix-attempted=yes -  รายงานพิเศษโศกนาฏกรรมยานขนส่งอวกาศโคลัมเบีย
หมวดหมู่:กระสวยอวกาศ
หมวดหมู่:อุบัติเหตุทางอากาศยาน
หมวดหมู่:ภารกิจอวกาศในปี พ.ศ. 2546
วิกิพีเดีย:วันนี้ในอดีต/2 กันยายน

2 กันยายน: วันประกาศเอกราชในเวียดนาม (พ.ศ. 2488), วันชัยเหนือญี่ปุ่นในสหรัฐ- พ.ศ. 513 (31 ปีก่อน ค.ศ.) – สงครามครั้งสุดท้ายของสาธารณรัฐโรมัน: กองทหารที่สนับสนุนออคเตเวียนชนะกองทัพของมาร์ค แอนโทนีและคลีโอพัตราในยุทธนาวีที่อักติอูงในทะเลไอโอเนียน ใกล้อักติอูง ประเทศกรีซ- พ.ศ. 2209 (ค.ศ. 1666) – เพลิงไหม้อันมีต้นเพลิงมาจากพุดดิงเลนในกรุงลอนดอนโหมติดต่อกัน 3 วัน เผาทำลายมหาวิหารเซนต์พอล และบ้านเรือนอีกกว่า 70,000 หลังคาเรือน- พ.ศ. 2385 (ค.ศ. 1842) – เริ่มต้นการก่อสร้างพระปรางค์วัดอรุณราชวรารามองค์ปัจจุบัน โดยพระบาทสมเด็จพระนั่งเกล้าเจ้าอยู่หัวเสด็จฯ วางศิลาฤกษ์- พ.ศ. 2488 (ค.ศ. 1945) – ผู้แทนจักรวรรดิญี่ปุ่นและฝ่ายสัมพันธมิตรร่วมลงนามตราสารยอมจำนนของญี่ปุ่น บนเรือรบสหรัฐ มิสซูรี ที่ทอดสมอในอ่าวโตเกียว (ในภาพ) นับเป็นการสิ้นสุดสงครามโลกครั้งที่สองอย่างเป็นทางการ
ดูเพิ่ม: 1 กันยายน – 2 กันยายน – 3 กันยายน
จดหมายเหตุ – รายชื่อบทความวันนี้ในอดีต
ฌัก การ์ตีเย

ฌัก การ์ตีเย (Jacques Cartier; 31 ธันวาคม พ.ศ. 2034 - 1 กันยายน พ.ศ. 2100) นักสำรวจชาวฝรั่งเศสคนแรกที่เดินทางไปถึงทวีปอเมริกาเหนือ
ไม่มีใครทราบที่มาของการ์ตีเยในช่วงวัยเด็กของเขา ทราบเพียงว่าในปี พ.ศ. 2063 (ค.ศ. 1520) เขาสมรสกับคัทรีน บุตรสาวของฌัก เดอ กร็องฌ์ แม่ทัพแห่งเมืองแซ็ง-มาโล ซึ่งเป็นการสมรสที่ยกระดับทางสังคมของเขาขึ้นมาเป็นอย่างมาก นักประวัติศาสตร์บางคนได้ตั้งข้อสันนิษฐานว่าเขาอาจจะได้เดินทางไปยังเมืองแตร์-เนิฟ ร่วมกับเรือประมง เนื่องจากดินแดนแถบนั้นเป็นที่รู้จักอย่างดีในหมู่ชาวประมงจากแคว้นบาสก์และเบรอตาญ ส่วนนักประวัติศาสตร์อีกส่วนหนึ่งได้จินตนาการว่าเขาได้ทำหน้าที่ล่ามในหลายโอกาสหลังจากเกษียณอายุแล้ว จากข้อมูลที่ว่าการ์ตีเยรู้ภาษาโปรตุเกสเป็นอย่างดี  และจากบันทึกการเดินทางของเขาที่มักเปรียบเทียบชาวเผ่าอินเดียนแดงจากดินแดนนิวฟรานซ์ในทวีปอเมริกาเหนือกับชาวบราซิล ทำให้เขาได้มีโอกาสเดินเรือพร้อมกับโจวันนี แวรัซซาโนในการเดินทางสำรวจชายฝั่งประเทศบราซิลครั้งหนึ่ง ซึ่งอันที่จริงแล้ว แวรัซซาโนไม่เคยไปสำรวจชายฝั่งของบราซิล แต่หากเป็นชายฝั่งของทวีปอเมริกาเหนือ การ์ตีเยเป็นผู้คนพบนูแวลอ็องกูแลม (ส่วนหนึ่งของรัฐนิวยอร์ก) เป็นคนแรก ในปี พ.ศ. 2075 (ค.ศ. 1532) เขาได้มีโอกาสเข้าเฝ้าพระเจ้าฟรองซัวที่ 1 แห่งฝรั่งเศส โดยการแนะนำของชอง เลอ เวอเนอร์ บาทหลวงแห่งมง-แซ็ง-มีแชล ต่อมาไม่นาน พระเจ้าแผ่นดินก็ได้เลือกให้เขาเป็นผู้ออกเดินทางสำรวจ "เกาะและดินแดนบางแห่ง ที่เราน่าจะพบทองคำจำนวนมากและสิ่งของมีค่าอื่น ๆ" เขาได้เดินทางไปยังทวีปอเมริกาเหนือสามครั้ง ระหว่างปีพ.ศ. 2077 และ พ.ศ. 2085 โดยหวังว่าจะได้พบเส้นทางสายตะวันตกเฉียงเหนือไปยังทวีปเอเชีย

**การเดินทางครั้งแรก**

**การเดินทางครั้งที่สอง**

**การเดินทางครั้งที่สาม**

**แหล่งข้อมูลอื่น**
  ชีวประวัติและบันทึกการเดินทางของฌัก การ์ตีเย date=2008-07-20  - ภาษาฝรั่งเศส
1557
หมวดหมู่:บุคคลที่เกิดในปี พ.ศ. 2034
หมวดหมู่:นักสำรวจชาวฝรั่งเศส
หมวดหมู่:บุคคลจากแซ็ง-มาโล
มหาวิทยาลัยราชภัฏกำแพงเพชร

มหาวิทยาลัยราชภัฏกำแพงเพชร (Kamphaengphet Rajabhat University) เป็นมหาวิทยาลัยในกลุ่มมหาวิทยาลัยราชภัฏ ตั้งอยู่ที่ตำบลนครชุม อำเภอเมืองกำแพงเพชร จังหวัดกำแพงเพชร จัดตั้งขึ้นในปี พ.ศ. 2516

**ประวัติ**
สถาบันราชภัฏกำแพงเพชร เป็นสถาบันอุดมศึกษา สังกัดสำนักงานสภาสถาบันราชภัฏ (เดิมคือ กรมการฝึกหัดครู) กระทรวงศึกษาธิการ ก่อนปี พ.ศ. 2516 กรมการฝึกหัดครูมีแผนการขยายการฝึกหัดครูให้ครอบคลุมทั่วประเทศ กำหนดให้วิทยาลัยครูรับผิดชอบผลิตครูเขตละ 2 จังหวัด ต่อมาในปี พ.ศ 2515 คณะกรรมการจากกระทรวงศึกษาธิการได้ตกลงจัดตั้งวิทยาลัยครูกำแพงเพชร โดยใช้ที่ดินสาธารณะทุ่งคอกวัว จำนวน 1,000 ไร่ และชื้อที่ดินเพิ่มเติมพื้นที่อีกส่วนหนึ่งราษฎรยกที่ดิน ให้เพื่อสาธารณะจะเชื่อมต่อถึงลำน้ำปิงจำนวน 420 ไร่  
กระทั่งในปี 2516 มติคณะรัฐมนตรีอนุมัติให้กรมการฝึกหัดครูจัดตั้งวิทยาลัยครูกำแพงเพชร โดยสถาปนาขึ้นเมื่อ 29 กันยายน พ.ศ. 2516 วิทยาลัยครูกำแพงเพชร ตั้งอยู่ในเขตหมู่บ้านวังยาง หมู่ที่ 1 ตำบลนครชุม อำเภอเมือง จังหวัดกำแพงเพชร อยู่ห่างจากตัวเมืองกำแพงเพชรตามถนนพหลโยธินไป 8 กิโลเมตรมีเนื้อที่ 421 ไร่ 58 ตารางวา ระยะเริ่มแรกประกอบด้วย 3 คณะ คือ คณะครุศาสตร์ คณะมนุษยศาสตร์และสังคมศาสตร์ และคณะวิทยาศาสตร์
ในเวลาต่อมา วันที่ 14 กุมภาพันธ์ พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานชื่อ “สถาบันราชภัฏ” ให้กับวิทยาลัยครูทั่วประเทศ จึงมีผลทำให้วิทยาลัยครู เปลี่ยนชื่อใหม่เป็น สถาบันราชภัฏตั้งบัดนัน
ต่อมาได้รับจัดตั้งเป็นมหาวิทยาลัยราชภัฏ ในปี พ.ศ. 2547

**สัญลักษณ์ประจำมหาวิทยาลัย**
 ตราสัญลักษณ์ประจำมหาวิทยาลัยราชภัฏ 
** สีน้ำเงิน แทนค่าสถาบันพระมหากษัตริย์ผู้ให้กำเนิด และพระราชทาน “มหาวิทยาลัยราชภัฏ” 
** สีเขียว แทนค่าแหล่งที่ตั้งของสถาบันฯ 41 แห่งในแหล่งธรรมชาติและสิ่งแวดล้อมที่สวยงาม 
** สีทอง แทนค่าความเจริญรุ่งเรืองทางภูมิปัญญา 
** สีส้ม แทนค่าความรุ่งเรืองทางศิลปวัฒนธรรมท้องถิ่น ที่ก้าวไกลใน 41 สถาบัน 
** สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระเจ้าอยู่หัวฯ  - พระพุทธวิธานปัญญาบดี ประกอบด้วย
# พระพุทธ หมายถึง พระพุทธรูปอันเป็นที่เคารพสักกระ  
# วิธาน หมายถึง ความรู้ 
# ปัญญา หมายถึง ความรู้                                                 
# บดี  หมายถึง ผู้เป็นใหญ่                                                 
รวมความหมายคือ "ศูนย์รวมแห่งความรู้ และวิทยาการ"

**คณะ / สถาบัน**
  คณะครุศาสตร์-  คณะเทคโนโลยีอุตสาหกรรม-  คณะวิทยาศาสตร์และเทคโนโลยี-  คณะวิทยาการจัดการ -  คณะมนุษย์ศาสตร์และสังคมศาสตร์ -  คณะพยาบาลศาสตร์- บัณฑิตวิทยาลัย

**สำนัก / ศูนย์**
  สำนักงานอธิการบดี-  สำนักส่งเสริมวิชาการและงานทะเบียน-  สำนักวิทยบริการแและเทคโนโลยีสารสนเทศ-  สำนักศิลปวัฒนธรรม-  สำนักบริการวิชาการและจัดหารายได้-  สถาบันวิจัย และพัฒนา-  มหาวิทยาลัยราชภัฏกำแพงเพชร วิทยาเขตแม่สอด

**วิทยาเขต**
  มหาวิทยาลัยราชภัฏกำแพงเพชร วิทยาเขตแม่สอด

**อ้างอิง**

**แหล่งข้อมูลอื่น**
  มหาวิทยาลัยราชภัฏกำแพงเพชร
กำแพงเพชร
ราชภัฏกำแพงเพชร
หมวดหมู่:สถานศึกษาในอำเภอเมืองกำแพงเพชร
หมวดหมู่:มหาวิทยาลัยราชภัฏกำแพงเพชร
มิโกะ

มิโกะ (miko; shrine maiden) คือหญิงสาวที่ทำงานอยู่ในศาลเจ้าชินโต ในช่วงก่อนประวัติศาสตร์ของญี่ปุ่นเป็นช่วงที่การนับถือเทพเจ้าและธรรมชาติของชาวญี่ปุ่นยังแรงกล้า ชาวบ้านชาวเมืองนับถือเทพเจ้าและเข้าใจว่าเทพเจ้าบันดาลให้สิ่งต่างๆ เกิดขึ้น
บางสิ่งที่เกิดขึ้นในช่วงเวลานั้น เช่น ความแห้งแล้ง ฝนตก น้ำท่วม แผ่นดินไหว ฟ้าผ่า ฯลฯ คนในสมัยก่อนต่างก็เชื่อว่าเป็นสารจากเทพเจ้าที่ส่งมาให้มนุษย์ได้รับรู้ บางครั้งอาจมารูปแบบสิ่งเหนือธรรมชาติก็ได้ ผู้ที่ทำการรับสารนั้นจากเทพเจ้านั้นจะเป็นหญิงสาวบริสุทธิ์ที่เรียกว่า มิโกะ
มิโกะในยุคก่อนประวัติศาสตร์นั้นจะไม่ได้แต่งตัวเหมือนกับมิโกะที่เราเห็นในปัจจุบัน ส่วนที่เราเห็นแต่งตัวเหมือนในปัจจุบันนั้นเป็นช่วงเข้าสู่ยุคประวัติศาสตร์แล้ว
อย่างที่รู้กันว่าญี่ปุ่นได้ถูกสร้างขึ้นบนพื้นฐานของเทพเจ้า ความเชื่อในเทพเจ้าและธรรมชาติ สิ่งศักดิ์สิทธิ์มากมาย ในสมัยนี้อาจเรียกรวมๆ ว่า สร้างขึ้นมาบนพื้นฐานของเทพนิยาย เมื่อเป็นเช่นนั้นการจะรับสารจากเทพเจ้าจำเป็นต้องมีคนกลางระหว่างเทพเจ้าและมนุษย์ธรรมดา เราเรียกมนุษย์ที่ทำหน้าที่รับสารและแปลสารจากเทพเจ้าว่ามิโกะ มิโกะจะเป็นหญิงสาวพรหมจารี (ไม่ข้องแวะกับชายใด)

**ที่มาของมิโกะ**
มิโกะที่ศาลเจ้าอิคุตะ
มิโกะนั้นมาจากหญิงสาวที่เกิดจากบุตรีของนักบวชที่อุทิศตนให้กับเทพเจ้าและศาลเจ้า (แต่ละศาลเจ้าจะมีเทพเจ้าประจำศาลเจ้า) ในสมัยโบราณหญิงสาวที่จะเป็นมิโกะนั้นจะได้รับสารบางอย่างจากเทพเจ้า และเมื่อทุกอย่างพร้อมแล้วก็จะเป็นส่วนของพิธีกรรมต่อไป

**หน้าที่ของมิโกะ**
มิโกะจะต้องผ่านการฝึกฝนอย่างหนักเพื่อที่จะมาทำหน้าที่ หน้าที่นั้น ได้แก่ การดูแลความเรียบร้อยภายในศาลเจ้า การรำบูชาเทพเจ้าในงานเทศกาล หรือการช่วยงานนักบวชในพิธีกรรมทางศาสนา เช่น การแต่งงาน (ชาวญี่ปุ่นจะแต่งงานในพิธีชินโต) รวมไปถึงการทำนายอนาคตด้วย
ประเพณีและความเชื่อได้ดำเนินมาถึงปัจจุบัน ชินโตเป็นส่วนหนึ่งของวิถีชีวิตคนญี่ปุ่นที่แยกกันไม่ออก แต่ในปัจจุบันวิถีได้มีการวิวัฒนาการ มิโกะส่วนหนึ่งมาจากพิธีกรรมที่สืบต่อกันมาแต่โบราณ แต่มิโกะส่วนใหญ่มาจากการทำงานพิเศษ หรือมาจากอาสาสมัคร หน้าที่หลักๆของมิโกะเหล่านั้นก็จะเปลี่ยนไปตามความเหมาะสม ในขณะที่มิโกะเดิมจะมีภาระหน้าทีเหมือนเดิม
ในข้างต้นได้กล่าวว่ามิโกะนั้นจะต้องเป็นสาวพรหมจารี (สาวบริสุทธิ์) แต่ก็ไม่ได้หมายความว่ามิโกะจะแต่งงานไม่ได้ เมื่อหญิงสาวที่เป็นมิโกะแต่งงานออกไปแล้ว นั่นหมายถึงหญิงสาวเหล่านั้นได้ละซึ่งหน้าที่หลักของศาลเจ้าแล้ว และจะปรนนิบัติดูแลสามีและครอบครัวของเธอแทน

**เครื่องแต่งกายของมิโกะ**
เครื่องแต่งกายของมิโกะเรียกรวมๆว่า "จิฮายะ" ประกอบไปด้วย- ฮากะม่าผู้หญิงสีแดง- เสื้อกิโมโนสีขาว- ทาบิสีขาว (ถุงเท้า)- โซริ (รองเท้า)- นอกจากนั้นอาจจะมี ฮาโอริ (เสื้อคลุมชั้นนอก) บางๆ และเครื่องประดับผม

**ดูเพิ่ม**
 องเมียว
หมวดหมู่:วัฒนธรรมญี่ปุ่น
หมวดหมู่:ศาสนาชินโต
หมวดหมู่:อาชีพ
ท่าอากาศยาน

ไฟล์:Suvarnabhumi Airport, Hall, Bangkok, Thailand.jpg|thumb|ท่าอากาศยานสุวรรณภูมิ
ท่าอากาศยาน (airport) คือ สถานที่สำหรับจอดอากาศยาน เพื่อขนส่งผู้โดยสาร ขนส่งสินค้า ซ่อมแซม บำรุงรักษา และแวะพัก โดยท่าอากาศยาน แบ่งออกเป็น 2 ประเภทหลัก ๆ คือ ท่าอากาศยานพาณิชย์ และท่าอากาศยานทางการทหาร

**ข้อมูลพื้นฐาน**
ท่าอากาศยานขนาดเล็กส่วนใหญ่มักจะมีทางวิ่งเดียวสั้นกว่า 1,000 เมตร (3,300 ฟุต) ท่าอากาศยานขนาดใหญ่สำหรับสายการบินโดยทั่วไปมีทางวิ่งแบบลาดยาง 2,000 เมตร (6,600 ฟุต) หรือมากกว่า ท่าอากาศยานขนาดเล็กจำนวนมากมีสนามหญ้าหรือรันเวย์กรวดมากกว่ายางมะตอยหรือคอนกรีต ทั่วโลกมีท่าอากาศยานทั้งหมดราว 44,000 ท่าอากาศยาน
ท่าอากาศยานทั้งหมดต่าง ๆ ทั่วโลก

**การปฏิบัติงานของท่าอากาศยาน**
ท่าอากาศยานส่วนใหญ่จะมีบริษัทหรือหน่วยงานรัฐบาลหรือหน่วยงานทางการทหารเข้ามาทำงาน เช่น กองทัพอากาศ, บริษัท ท่าอากาศยานไทย จำกัด (มหาชน) (AOT),  Heathrow Airport Holdings ฯลฯ

**สิ่งก่อสร้างของท่าอากาศยาน**
บริเวณนอกพื้นที่ของท่าอากาศยานจะมีสิ่งก่อสร้างที่สำคัญ เช่น บริเวณลานจอดรถ สถานีขนส่งผู้โดยสาร สถานีรถไฟ และถนน ส่วนบริเวณของอากาศยานจะมีทางวิ่งเครื่องบิน ทางแท็กซี่ และมีบริเวณลานจอดอากาศยานติดอาคาร ลานจอดอากาศยานระยะยาว และหอบังคับการบิน บางท่าอากาศยานขนาดใหญ่จะมีโรงแรมเพื่อรองรับนักธุรกิจที่ต้องการเข้ามาพักเพื่อทำงานชั่วคราว
ส่วนประกอบของท่าอากาศยานหลัก

**สินค้าในบริเวณท่าอากาศยาน**

**การบริการสำหรับผู้โดยสารชั้นพิเศษ (VIP)**

**รายชื่อท่าอากาศยานที่ใหญ่ที่สุดในโลก**

**ท่าอากาศยานหลัก**
 ทวีปยุโรป- UK England ลอนดอนฮีทโธรว์- France ปารีส-ชาร์ล เดอ โกล- Germany เบอร์ลินบรันเดินบวร์ค- Italy เลโอนาร์โด ดา วินชี-ฟีอูมีชีโน- Spain มาดริด-บาราฆัส- Russia โดโมเดโดโว- Portugal‎ ลิสบอน- Netherlands อัมสเตอร์ดัมสคิปโฮล- Belgium‎ บรัสเซลส์- Austria เวียนนา- Switzerland ซือริช- Czech Republic วาคราฟฮาเวลปราก- Poland วอร์ซอชอแป็ง- Sweden สตอกโฮล์ม-อาร์ลันดา- Finland เฮลซิงกิ- Greece เอเธนส์- UK Scotland กลาสโกว์- UK Wales คาร์ดิฟฟ์- UK Northern Ireland เบลฟาสต์
 ทวีปเอเชีย- Japan โตเกียว- South Korea อินช็อน- China ปักกิ่งต้าซิง- India อินทิรา คานธี- Turkey อิสตันบูล- Israel เบนกูเรียน- Iraq แบกแดด- Iran เตหะรานอิมามโคมัยนี- Saudi Arabia‎ คิงคาลิด- Thailand สุวรรณภูมิ- Vietnam เตินเซินเญิ้ต- Philippines นินอย อากีโน- Taiwan ไต้หวันเถา-ยฺเหวียน- Hong Kong ฮ่องกง- Macau มาเก๊า- Singapore ชางงีสิงคโปร์- Qatar ฮาหมัด
 ทวีปอเมริกาเหนือ- USA จอห์น เอฟ. เคนเนดี- Mexico เม็กซิโกซิตี- Canada โทรอนโตเพียร์สัน- Cuba โจเซ่มาติ- Costa Rica ฮวนซานตามาเรีย
 ทวีปอเมริกาใต้- Brazil กัวรูลลูส- Argentina‎ มินิสโตรปิสตารินี- Peru ฮอร์เกซาเวซ- Chile อาร์ทูโร เมอริโน เบนีเตซ
 ทวีปแอฟริกา- Egypt ไคโร- South Africa โออาร์ แทมโบ- Kenya โจโมเคนยัตตา- Zimbabwe ฮาราเร
 ทวีปโอเชียเนีย- Australia คิงส์ฟอร์ดสมิธ- New Zealand ออกแลนด์- Papua New Guinea แจ็คสันส์- Fiji นาดี

**ดูเพิ่ม**
 รายชื่อท่าอากาศยานในประเทศไทย- รายชื่อท่าอากาศยานต่างประเทศ

**บรรณานุกรม**
 Bluffield, Robert. 2009. Imperial Airways - The Birth of the British Airline Industry 1914-1940. Ian Allan ISBN 978-1906537074- Salter, Mark. 2008. Politics at the Airport. University of Minnesota Press. This book brings together leading scholars to examine how airports both shape and are shaped by current political, social, and economic conditions.

**แหล่งข้อมูลอื่น**
  การขนส่งของไทย date=2006-12-11
นครศรีธรรมราช (แก้ความกำกวม)

นครศรีธรรมราช อาจหมายถึง- จังหวัดนครศรีธรรมราช- อำเภอเมืองนครศรีธรรมราช- เทศบาลนครนครศรีธรรมราช- เทือกเขานครศรีธรรมราช หรือ เทือกเขาบรรทัด- อาณาจักรนครศรีธรรมราช-  สถานีรถไฟนครศรีธรรมราช
หมวดหมู่:หน้าแก้ความกำกวมชื่อสถานที่
ขอนแก่น (แก้ความกำกวม)

ขอนแก่น อาจหมายถึง- จังหวัดขอนแก่น- อำเภอเมืองขอนแก่น- เทศบาลนครขอนแก่น- สโมสรฟุตบอลขอนแก่น- ขอนแก่น (วงดนตรี) วงดนตรีไทย- ตำบลขอนแก่น อำเภอเมืองร้อยเอ็ด- บริษัท ส. ขอนแก่นฟู้ดส์ จำกัด (มหาชน) บริษัทอุตสาหกรรมอาหาร ประเภทเนื้อสัตว์แปรรูป
หมวดหมู่:หน้าแก้ความกำกวมชื่อสถานที่
อุบลราชธานี (แก้ความกำกวม)

อุบลราชธานี สามารถหมายถึง- จังหวัดอุบลราชธานี- อำเภอเมืองอุบลราชธานี- เทศบาลนครอุบลราชธานี- สังฆมณฑลอุบลราชธานี- มหาวิทยาลัยราชภัฏอุบลราชธานี- มหาวิทยาลัยอุบลราชธานี- สถานีรถไฟอุบลราชธานี- สโมสรฟุตบอลอุบลราชธานี
หมวดหมู่:หน้าแก้ความกำกวมชื่อสถานที่
แม่แบบ:กษัตริย์ฝรั่งเศส

หมวดหมู่:แม่แบบราชวงศ์
หมวดหมู่:แม่แบบประวัติศาสตร์ฝรั่งเศส
กษัตริย์ฝรั่งเศส
หมวดหมู่:กล่องนำทางผู้นำทางการเมือง
รายชื่อท่าอากาศยานในประเทศไทย

ท่าอากาศยานสุวรรณภูมิ
ท่าอากาศยานดอนเมือง
ไฟล์:Thai Airways' aircraft line up at Bangkok Suvarnabhumi Airport.jpg|thumb|200px|เครื่องบินของสายการบินไทย สายการบินแห่งชาติไทย
นี่คือรายชื่อท่าอากาศยานในประเทศไทย ท่าอากาศยานขนาดใหญ่ 6 ท่าอากาศยานจัดการโดยบริษัท ท่าอากาศยานไทย จำกัด (มหาชน) ท่าอากาศยานอื่น ๆ อาจจัดการโดยกรมท่าอากาศยานหรือโดยสายการบินหรืออื่น ๆ
ในปี 2566 มีท่าอากาศยานที่ให้บริการเที่ยวบินระหว่างประเทศ (International Airport) จำนวน 10 แห่ง

**รายชื่อสนามบินที่มีการบินเชิงพาณิชย์**

**รายชื่อสนามบินที่ไม่มีการบินเชิงพาณิชย์**
มีสนามบินในประเทศไทยที่ได้รับอนุญาตให้เป็นสนามบินอนุญาต ตามพระราชบัญญัติการเดินอากาศ พ.ศ. 2497 แต่ปัจจุบันไม่มีเที่ยวบินพาณิชย์ให้บริการเป็นการประจำ จำนวน 57 แห่ง และยังเปิดเป็นสนามบินอนุญาตอยู่ จำนวน 25 แห่ง

**สนามบินอื่น ๆ**

**สนามบินในยุคก่อนพระราชบัญญัติการเดินอากาศ พ.ศ. 2497**
ก่อนมีการประกาศใช้พระราชบัญญัติการเดินอากาศ พ.ศ. 2497 ในประเทศไทยได้มีการจัดตั้งสนามบินขึ้นหลายแห่ง โดยแห่งแรก คือ สนามบินสระปทุม ในปี 2456

**สนามบินยุคกรมเสนาธิการทหารบก**
กรมเสนาธิการทหารบกเป็นผู้รับผิดชอบในการออกคำแถลงการณ์ ได้แก่- ในปี 2463 สนามบินสำหรับจังหวัดนครราชสีมา- ในปี 2464 สนามบินสำหรับจังหวัดอุบลราชธานี สนามบินสำหรับจังหวัดร้อยเอ็ด สนามบินสำหรับจังหวัดพระนคร สนามบินสำหรับจังหวัดอุดรธานี สนามบินสำหรับจังหวัดขอนแก่น- ในปี 2465 สนามบินสำหรับจังหวัดสมุทรสงคราม สนามบินสำหรับจังหวัดขุขันธ์และสุรินทร์ สนามบินสำหรับจังหวัดสระบุรี สนามบินสำหรับจังหวัดกาฬสินธุ์และมหาสารคาม สนามบินสำหรับจังหวัดสกลนคร หนองคายและนครพนม สนามบินสำหรับจังหวัดเลย สนามบินจังหวัดสุพรรณบุรี - ในปี 2466 สนามบินสำหรับจังหวัดตาก สนามบินประจำจังหวัดลำปาง สนามบินประจำจังหวัดเชียงใหม่ สนามบินประจำจังหวัดแพร่ สนามบินจังหวัดลำพูน - ในปี 2467 สนามบินจังหวัดสวรรคโลก สนามบินประจำจังหวัดหล่มศักดิ์ สนามบินจังหวัดกระบินทร์บุรี สนามบินจังหวัดอุตรดิตถ์ สนามบินจังหวัดชัยภูมิ สนามบินประจำจังหวัดนครนายก สนามบินจังหวัดพิษณุโลก- ในปี 2468 สนามบินจังหวัดราชบุรี สนามบินจังหวัดสุโขทัย สนามบินจังหวัดชลบุรี สนามบินจังหวัดสมุทรสาคร สนามบินตำบลดงบัง จังหวัดมหาสารคาม สนามบินจังหวัดเพชรบูรณ์ สนามบินจังหวัดพิจิตร- ในปี 2469 สนามบินจังหวัดน่าน สนามบินจังหวัดเพชรบุรี

**สนามบินยุคกระทรวงกลาโหม**
กระทรวงกลาโหม อาศัยอำนาจตามพระราชบัญญัติว่าด้วยการเดินอากาศ พ.ศ. 2475 ประกาศให้เป็นสนามบินที่ได้อนุมัติ ดังนี้- ในปี 2478 สนามบินหัวหิน- ในปี 2484 สนามบินน้ำ จังหวัดนนทบุรี

**อันดับความหนาแน่นของผู้ใช้บริการ**
ข้อมูลโดยกรมท่าอากาศยาน และบริษัท ท่าอากาศยานไทย จำกัด (มหาชน)  และ สำนักงานการบินพลเรือนแห่งประเทศไทย (ปี 2562-2563) 

**อ้างอิง**

**ดูเพิ่ม**
 การขนส่งในประเทศไทย- การคมนาคมในประเทศไทย

**แหล่งข้อมูลอื่น==   -  รายชื่อสนามบินทั่วประเทศ กรมขนส่งทางอากาศ date=2005-11-09    -  บริษัท ท่าอากาศยานไทย จำกัด (มหาชน) 

ท
ท่าอากาศยาน
ท่าอากาศยานในประเทศไทย
เจมส์ คุก

เจมส์ คุก (James Cook; 27 ตุลาคม ค.ศ. 1728 - 14 กุมภาพันธ์ ค.ศ. 1779) เป็นนักสำรวจและนักเดินเรือชาวบริเตนใหญ่ และยังเป็นนักทำแผนที่อีกด้วย เขาได้เดินทางไปยังมหาสมุทรแปซิฟิกสามครั้ง ซึ่งก็ได้ทำแผนที่แนวชายฝั่งไว้ส่วนใหญ่ กัปตัน เจมส์ คุก เป็นบุคคลหนึ่งที่ได้เข้ามาสำรวจประเทศออสเตรเลีย และยึดออสเตรเลียเป็นอาณานิคมของบริเตนใหญ่ เป็นผู้ค้นพบเกาะฮาวายนอกจากนี้เขายังเป็นผู้คนพบเกาะอีกหลายแห่ง เช่น เกาะนิวซิแลนด์ เป็นต้น เจมส์ คุก ถูกฆ่าตายระหว่างการต่อสู้กับชนพื้นเมืองฮาวาย ที่อ่าวเกียลาคีกัว เกาะฮาวายในปี ค.ศ. 1779

**ช่วงต้นของชีวิต**
เจมส์ คุกเกิดในตระกูลที่ต่ำต้อย ที่เมืองมาร์ตัน ในนอร์ท ยอร์คเชียร์ ที่ซึ่งขณะที่กลายเป็นเมืองมิดเดิลสโบร คุกเป็นหนึ่งในบุตรห้าคนของนายเจมส์ ซีเนียร์ และนางเกรซ ที่เป็นคนงานอพยพในฟาร์มของสกอตแลนด์ ในวัยเด็ก คุกได้ย้ายถิ่นฐานตามครอบครัวไปที่เมืองเกรท เอย์ตัน และได้รับการศึกษาในโรงเรียนท้องถิ่น โดยที่มีนายจ้างของบิดาเป็นผู้สนับสนุนเงินทุนการศึกษา เมื่ออายุได้ 13 ปีเขาจึงเริ่มทำงานกับบิดาที่ขณะนั้นเป็นผู้จัดการฟาร์ม
ในปีค.ศ. 1745 เมื่อเขามีอายุได้ 16 ปี คุกได้ออกจากบ้านไปเป็นคนงานฝึกหัดที่ร้านค้าของชำในฮาร์เบอร์แดชเชอร์ หมู่บ้านชาวประมงในสเตรทส์ ด้วยทำเลที่ตั้งของหมู่บ้าน นั่นเป็นที่แรกที่คุกได้รับรู้ถึงสภาพของท้องทะเล จากการมองออกมานอกหน้าต่างร้านค้า

**อ้างอิง**
หมวดหมู่:บุคคลที่เกิดในปี พ.ศ. 2271
หมวดหมู่:นักสำรวจชาวอังกฤษ
วิกิพีเดีย:วันนี้ในอดีต/3 กันยายน

3 กันยายน: วันประกาศเอกราชในกาตาร์ (พ.ศ. 2514); วันธงในออสเตรเลีย; วันกองทัพในไต้หวัน- พ.ศ. 844 (ค.ศ. 301) – นักบุญมารีนุสสถาปนาซานมารีโน ประเทศเล็กที่สุดในโลกประเทศหนึ่งและสาธารณรัฐเก่าแก่ที่สุดของโลกที่อยู่มาจนถึงปัจจุบัน- พ.ศ. 1133 (ค.ศ. 590) – เกรกอรีที่ 1 เริ่มดำรงตำแหน่งพระสันตะปาปาเป็นพระองค์แรกที่มาจากระบบสำนักสงฆ์- พ.ศ. 1732 (ค.ศ. 1189) – ริชาร์ดใจสิงห์ประกอบพิธีราชาภิเษกเป็นพระมหากษัตริย์อังกฤษ ณ วิหารเวสต์มินสเตอร์ กรุงลอนดอน- พ.ศ. 2326 (ค.ศ. 1783) – บริเตนใหญ่และสหรัฐลงนามสนธิสัญญาปารีส เป็นการสิ้นสุดสงครามปฏิวัติอเมริกาอย่างเป็นทางการ- พ.ศ. 2547 (ค.ศ. 2004) – วิกฤตตัวประกันในโรงเรียนแห่งหนึ่งในออสซีเซียเหนือ (สถานที่ในภาพ) ประเทศรัสเซีย สิ้นสุดลงด้วยจำนวนพลเมืองเสียชีวิตมากกว่า 300 ราย
ดูเพิ่ม: 2 กันยายน – 3 กันยายน – 4 กันยายน
จดหมายเหตุ – รายชื่อบทความวันนี้ในอดีต
เอกราช

13 อาณานิคมของราชอาณาจักรบริเตนใหญ่ทางชายฝั่งตะวันออกของอเมริกาประกาศอิสรภาพ ในปีค.ศ. 1776
เอกราช คือ ความเป็นอิสระในการปกครองตนเองของชาติ

**การประกาศเอกราช**
บางครั้ง รัฐหนึ่งๆ ต้องการเอกราชจึงได้ประกาศเอกราช เช่น สกอตแลนด์ เป็นต้น โดยการลงคะแนนเสียง ถ้าชนะจะได้ประกาศเอกราช บางประเทศเมื่อเสร็จสิ้นจากสงครามก็ประกาศเอกราชทันที เช่น อินโดนิเซีย

**ดูเพิ่ม**
การให้เอกราช
*รัฐเอกราช

หมวดหมู่:ทฤษฎีการเมือง
หมวดหมู่:การเมือง
หมวดหมู่:รัฐศาสตร์
หมวดหมู่:การให้เอกราช
เชียงราย (แก้ความกำกวม)

เชียงราย อาจหมายถึง
*จังหวัดเชียงราย
*อำเภอเมืองเชียงราย
*เทศบาลนครเชียงราย
หมวดหมู่:หน้าแก้ความกำกวมชื่อสถานที่
แม่ฮ่องสอน (แก้ความกำกวม)

แม่ฮ่องสอน เป็นชื่อสถานที่ทางภาคเหนือ อาจหมายถึง- จังหวัดแม่ฮ่องสอน- อำเภอเมืองแม่ฮ่องสอน- เทศบาลเมืองแม่ฮ่องสอน- สนามบินแม่ฮ่องสอน
หมวดหมู่:หน้าแก้ความกำกวมชื่อสถานที่
แพร่ (แก้ความกำกวม)

แพร่ สามารถหมายถึง

**สถานที่**
 จังหวัดแพร่- อำเภอเมืองแพร่- เทศบาลเมืองแพร่

**วิทยาศาสตร์**
 การแพร่ การกระจายตัวของโมเลกุลของสสารจากจุดที่มีความเข้มข้นสูงกว่า ไปยังจุดที่มีความเข้มข้นต่ำกว่าด้วยการเคลื่อนที่เชิงสุ่มของโมเลกุล
หมวดหมู่:หน้าแก้ความกำกวมชื่อสถานที่
ลำพูน (แก้ความกำกวม)

ลำพูน สามารถหมายถึง- จังหวัดลำพูน- อำเภอเมืองลำพูน- เทศบาลเมืองลำพูน- สถานีรถไฟลำพูน- อำเภอลำพูน จังหวัดสุราษฎร์ธานี ปัจจุบันเปลี่ยนชื่อเป็นอำเภอบ้านนาสาร- ตำบลลำพูน อำเภอบ้านนาสาร จังหวัดสุราษฎร์ธานี- คลองลำพูน
หมวดหมู่:หน้าแก้ความกำกวมชื่อสถานที่
ลำปาง (แก้ความกำกวม)

ลำปาง สามารถหมายถึง- จังหวัดลำปาง- อำเภอเมืองลำปาง- เทศบาลนครลำปาง- สโมสรฟุตบอลลำปาง- สถานีรถไฟนครลำปาง

**ดูเพิ่ม**
 นครลำปาง (แก้ความกำกวม)
หมวดหมู่:หน้าแก้ความกำกวมชื่อสถานที่
น่าน (แก้ความกำกวม)

น่าน อาจหมายถึง- นครรัฐน่าน- จังหวัดน่าน- อำเภอเมืองน่าน- เทศบาลเมืองน่าน- แม่น้ำน่าน

**เกี่ยวข้อง**
 nan- นาน
หมวดหมู่:หน้าแก้ความกำกวมชื่อสถานที่
อุตรดิตถ์ (แก้ความกำกวม)

อุตรดิตถ์ อาจหมายถึง :รายชื่อประชากร- จังหวัดอุตรดิตถ์- อำเภอเมืองอุตรดิตถ์- เทศบาลเมืองอุตรดิตถ์- สถานีรถไฟอุตรดิตถ์- โรงเรียนอุตรดิตถ์
หมวดหมู่:หน้าแก้ความกำกวมชื่อสถานที่
พิษณุโลก (แก้ความกำกวม)

พิษณุโลก มาจากคำว่า วิษณุโลก (โลกของพระวิษณุ อันหมายถึงวิมานของพระวิษณุ) อาจหมายถึง
*จังหวัดพิษณุโลก (เคยปรากฏในชื่อเมืองชัยนาท และ สองแคว)
**อำเภอเมืองพิษณุโลก
**เทศบาลนครพิษณุโลก
**สโมสรฟุตบอลพิษณุโลก
** สถานีรถไฟพิษณุโลก
*ถนนพิษณุโลก- บ้านพิษณุโลก
*มณฑลพิษณุโลก
*กรมหลวงพิษณุโลกประชานาถ - พระราชโอรสในรัชกาลที่ 5
หมวดหมู่:หน้าแก้ความกำกวมชื่อสถานที่
ตาก (แก้ความกำกวม)

* จังหวัดตาก- อำเภอเมืองตาก- เทศบาลเมืองตาก- พระเจ้าตาก หมายถึง สมเด็จพระเจ้ากรุงธนบุรี- การตากแห้ง การทำให้แห้งโดยการผึ่งแดด เช่น  กล้วยตาก
หมวดหมู่:หน้าแก้ความกำกวมชื่อสถานที่
กำแพงเพชร (แก้ความกำกวม)

กำแพงเพชร อาจหมายถึง

**หน่วยการปกครอง**

**จังหวัดกำแพงเพชร**
 จังหวัดกำแพงเพชร- อำเภอเมืองกำแพงเพชร- เทศบาลเมืองกำแพงเพชร อำเภอเมืองกำแพงเพชร จังหวัดกำแพงเพชร

**จังหวัดสงขลา**
 ตำบลกำแพงเพชร อำเภอรัตภูมิ จังหวัดสงขลา- เทศบาลเมืองกำแพงเพชร อำเภอรัตภูมิ จังหวัดสงขลา- เทศบาลตำบลกำแพงเพชร อำเภอรัตภูมิ จังหวัดสงขลา

**ถนน**

**กรุงเทพมหานคร**
 ถนนกำแพงเพชร- ถนนกำแพงเพชร 1- ถนนกำแพงเพชร 2- ถนนกำแพงเพชร 3- ถนนกำแพงเพชร 4 (บริเวณจตุจัตร)- ถนนกำแพงเพชร 5 (เลียบทางรถไฟขนานกับถนนสวรรคโลก)- ถนนกำแพงเพชร 6 (เลียบทางรถไฟขนานกับถนนวิภาวดีรังสิต)- ถนนกำแพงเพชร 7 (เลียบทางรถไฟขนานกับถนนเพชรบุรีตัดใหม่)

**ความหมายอื่น**
 สถานีกำแพงเพชร - สถานีรถไฟฟ้าใต้ดินในเส้นทางรถไฟฟ้ามหานคร สายเฉลิมรัชมงคล- อุทยานประวัติศาสตร์กำแพงเพชร- สโมสรฟุตบอลจังหวัดกำแพงเพชร- กรมพระกำแพงเพ็ชรอัครโยธิน - พระราชโอรสในรัชกาลที่ 5
หมวดหมู่:หน้าแก้ความกำกวมชื่อสถานที่
อุทัยธานี (แก้ความกำกวม)

อุทัยธานี อาจหมายถึง- จังหวัดอุทัยธานี- อำเภอเมืองอุทัยธานี- เทศบาลเมืองอุทัยธานี
หมวดหมู่:หน้าแก้ความกำกวมชื่อสถานที่
นครสวรรค์ (แก้ความกำกวม)

นครสวรรค์ สามารถหมายถึง- จังหวัดนครสวรรค์- อำเภอเมืองนครสวรรค์- เทศบาลนครนครสวรรค์- ถนนนครสวรรค์- กรมพระนครสวรรค์วรพินิต - พระราชโอรสในรัชกาลที่ 5- สถานีรถไฟนครสวรรค์
หมวดหมู่:หน้าแก้ความกำกวมชื่อสถานที่